open-index/open-wikipedia-markdown huggingface dataset:
ഫ്രീഡ്രിക്ക് മീഷർ

സ്വിസ് ജെവരസതന്തജ്ഞനും ഭിഷഗ്വരനുമായിരുന്നു **ഫ്രീഡ്രിക്ക് മീഷർ** (1844-). ന്യൂക്ലിയേക് അമ്ലം (ഡി.എൻ.എ.) ആദ്യമായി വേർതിരിച്ചതും തിരിച്ചറിഞ്ഞതും ഇദ്ദേഹമാണ്.

## ജീവചരിത്രം
ജോൺ ഫ്രീഡ്രിക്ക് മീഷർ 1844 ആഗസ്ത് 13 ന് സ്വിറ്റ്സർലാന്റിലെ ബാസിലിൽ ജനിച്ചു. ശാസ്ത്രജ്ഞൻമാരുടെ കുടുംബമായിരിന്നു മീഷറുടേത്. അദ്ദേഹത്തിന്റെ പിതാവും അമ്മാവനും ബാസിൽ സർവ്വകലാശാലയിലെ അനാട്ടമി വിഭാഗം അദ്ധ്യക്ഷരായി സേവനമനുഷ്ടിച്ചിട്ടുണ്ട്. കുട്ടിക്കാലത്ത് വളരെ ലജ്ജാലു ആയിരിന്നുവെങ്കിലും ബുദ്ധിശാലിയായിരിന്നു  മീഷർ. ബാസിലിൽ ആണ് വൈദ്യശാസ്ത്ര പഠനം നടത്തിയത്. ഓർഗാനിക് രസതന്ത്രത്തിൽ പഠനം നടത്തിയെങ്കിലും പൂർത്തിയാക്കാനായില്ല. 1868ൽ വൈദ്യശാസ്ത്രത്തിൽ ബിരുദം ലഭിച്ചു.
ഭാഗികമായി ബധിരത ഉള്ളതിനാൽ ഭിഷഗ്വരനായി തുടരുന്നത് ഉചിതമല്ലെന്ന് മനസ്സിലാക്കിയ മീഷർ രസതന്ത്രം പഠിക്കുവാൻ തീരുമാനിച്ചു.  1868ൽ ട്യൂബിഞ്ചൻ സർവ്വകലാശാലയിൽ ഏണസ്റ്റ് ഹോപ്പി സൈലറുടെ കീഴിൽ ജൈവരസതന്ത്രത്തിൽ ഗവേഷണം ആരംഭിച്ചു. ശ്വേതരക്താണുക്കളിലാണ് ഗവേഷണം നടത്തിയത്. അവയിൽ നിന്ന് കോശമർമ്മം വേർതിരിച്ചെടുക്കുക എളുപ്പമാണെന്ന് മീഷർ മനസ്സിലാക്കിയിരിന്നു. 
അങ്ങനെ ശ്വേതരക്താണുക്കളുടെ കോശമർമ്മത്തിൽ നിന്നും ഫോസ്ഫേറ്റ് സമ്പുഷ്ടമായ ഒരു പദാർത്ഥം മീഷർ വേർതിരിച്ചെടുത്തു. ഈ പദാർത്ഥത്തിൽ എന്തെല്ലാം മൂലകങ്ങൾ ഉണ്ടെന്ന് മീഷർ അപഗ്രഥനം ചെയ്തു. അങ്ങനെ അതിൽ 14% നൈട്രജനും 2.5% ഫോസ്ഫറസും ഉണ്ടെന്ന് മനസ്സിലാക്കി. മീഷർ ആ പദാർത്ഥത്തിന് ന്യൂക്ലിയേൻ എന്ന് പേര് കൊടുത്തു. ഈ ന്യൂക്ലിയേക്ക് അമ്ലങ്ങളാണ് പിന്നീട് ഡി.എൻ.എ. എന്നറിയപ്പെട്ടത്. 
ക്ഷയരോഗം ബാധിച്ച് 1895 ആഗസ്റ്റ് 11 ന് അമ്പത്തിയൊന്നാം വയസിൽ ഫ്രീഡ്രിക്ക് മീഷർ അന്തരിച്ചു.
 

വർഗ്ഗം:സ്വിസ് ശാസ്ത്രജ്ഞർ
റൂബി, അലാസ്ക

മദ്ധ്യ പടിഞ്ഞാറൻ അലാസകയിലെ  സംയോജിപ്പിക്കപ്പെട്ട ഒരു പട്ടണമാണ് റൂബി. യൂക്കോൺ നദിയുടെ തെക്കു ഭാഗത്തായി സ്ഥിതി ചെയ്യുന്ന ഈ പട്ടണം നൊവിറ്റ്ന ദേശീയ വന്യമൃഗസംരക്ഷണ കേന്ദ്രത്തിന്റെ ഏറ്റവും വടക്കുപടിഞ്ഞാറേ അറ്റത്താണ്. ഇവിടെയെത്തുവാൻ വായുമാർഗ്ഗമോ ജലമാർഗ്ഗമോ മാത്രമേ സാധിക്കുകയുള്ളു. 2010 ലെ സെൻസസ് പ്രകാരം ഇവിടുത്തെ ജനസംഖ്യ 166 ആണ്. പട്ടണത്തിൽ ഒരു ജനറൽ സ്റ്റോറും തപാലോഫീസും പ്രവർത്തിക്കുന്നു.
## അവലംബം

വർഗ്ഗം:അലാസ്കയിലെ പട്ടണങ്ങൾ
അക്കിയാക്ക്, അലാസ്ക

**അക്കിയാക്ക്**, ബെഥേൽ സെൻസസ് മേഖലയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. പട്ടണത്തിലെ ജനസംഖ്യ 2010 ലെ സെൻസസ് പ്രകാരം 346 ആണ്.

## ഭൂമിശാസ്ത്രം
കുസ്കോക്വിം നദിയുടെ പടിഞ്ഞാറേ കരയിൽ സ്ഥിതി ചെയ്യുന്ന അക്കിയാക്കിന്റെ അക്ഷാംശ രേഖാംശങ്ങൾ  60°54′36″N 161°13′6″W (60.912220, -161.21389) ആണ്. ബെഥേലിന് 42 മൈൽ (68 കി.മീ.) വടക്കുകിഴക്കായി യൂക്കോൺ-കുസ്കോക്വിം  അഴിമുഖത്താണ് പട്ടണത്തിന്റെ സ്ഥാനം. അക്കിയാക്ക് ബെഥേൽ റിക്കാർഡിംഗ് ഡിസ്ട്രിക്റ്റിൽ ഉൾപ്പെട്ടിരിക്കുന്നു.

## അവലംബം

## പുറംകണ്ണികൾ

* Akiak  at the Community Database Online from the Alaska Division of Community and Regional Affairs
* Maps from the Alaska Department of Labor and Workforce Development: 2000, 2010

വർഗ്ഗം:അലാസ്കയിലെ പട്ടണങ്ങൾ
മിസോറി നദി

**മിസോറി നദി** വടക്കേ അമേരിക്കയിലെ ഏറ്റവും വലിയ നദിയാണ്. റോക്കി പർവതങ്ങളിൽനിന്നു ഉത്ഭവിച്ച്, മിസോറി നദി  സഞ്ചരിച്ച് മിസ്സിസിപ്പി നദിയിൽ എത്തിച്ചേരുന്നു. മിസ്സിസിപ്പി നദിയുമായി ചേരുമ്പോൾ ഇത് ലോകത്തിലെ ഏറ്റവും വലിയ നാലാമത്തെ നദീ ശൃംഖല ആയി മാറുന്നു.

കഴിഞ്ഞ 12,000 വർഷമായി, ജനങ്ങൾ ഉപജീവനത്തിനായും ഗതാഗതതിനായും മിസോറി നദിയെയും അതിന്റെ കൈവഴികളെയും ആശ്രയിച്ചു വരുന്നു. ഐക്യനാടുകളുടെ ഭാഗം ആകുന്നതിനുമുന്പ് പതിനേഴാം നൂറ്റാണ്ടിൽ യൂറോപ്യന്മാരുടെയും പിന്നീട് സ്പാനിഷ്‌ ഫ്രഞ്ച് ഭരണത്തിൽ കീഴിലും ആയിരുന്നു ഈ നദി. ആദ്യകാലങ്ങളിൽ പ്രധാനമായും ഗതാഗത ആവശ്യങ്ങൾക്ക് ഉപയോഗിക്കപ്പെട്ടിരുന്ന ഈ നദി, ഇരുപതാം നൂറ്റാണ്ട് ആയപ്പോഴേക്കും ജല വൈദ്യുത പദ്ധതികൾക്കും, ജലസേചന പദ്ധതികൾക്കും ഉപയോഗിക്കാൻ തുടങ്ങി.

## അവലംബം

വർഗ്ഗം:അമേരിക്കയിലെ നദികൾ
ഇസ്ലാംമത തത്ത്വജ്ഞാനം

ഇസ്ലാംമത തത്ത്വജ്ഞാനം
അഹമദിയ്യ പ്രസ്ഥാന സ്ഥാപകൻ മിർസ ഗുലാം അഹമദ് രചിച്ച ഉപന്യാസ കൃതിയാണ് ഇസ്ലാംമത തത്ത്വജ്ഞാനം . ഉർദു മൂലകൃതി ഇസ്ലാമി ഉസൂൽ കി ഫലാസിഫി എന്നും ഇംഗ്ലീഷിൽ The Philosphy of the Teachings of Islam എന്നുമാണ്  അറിയപ്പെടുന്നത്.
## അവതരണ പശ്ചാത്തലം
ലാഹോറിൽ 1896 ഡിസംബർ 26മുതൽ 29 വരെ നടന്ന ലോക ധർമ്മമഹോൽസവത്തിൽ (Conference of Great Religions) അവതരിപ്പിക്കാനായി രചിച്ച ബൃഹത്ത് പ്രബന്ധമാണിത്. അനാരോഗ്യം മൂലം സമ്മേളനത്തിനെതാതിരുന്ന മിർസ ഗുലാം അഹമദ് തന്റെ ശിഷ്യനായ അബ്ദുൽ കരീം സിയാൽകോട്ടിയെ ഈ ഉപന്യാസം വായിക്കാനായി നിയോഗിക്കുകയായിരുന്നു.
ഹിന്ദു, ക്രിസ്ത്യൻ , ഇസ്ലാം മത പണ്ഡിതന്മാരെ ക്ഷണിച്ച് വരുത്തിയ യോഗത്തിൽ താങ്ങളുടെ മതത്തിന്റെ വിശ്വാസാദർശങ്ങളെ മറ്റുള്ളവർക്ക് പരിചയപ്പെടുത്തികൊടുക്കാൻ വേദിയൊരുക്കുകയായിരുന്നു. മുൻകൂട്ടി തീരുമാനിക്കപ്പെട്ട അഞ്ചു വിഷയങ്ങളിലുള്ള കാഴ്ച്ചപാടുകൾ അതത് വേദ ഗ്രന്ഥകളുടെ പിൻബലത്തിൽ അവതരിപ്പിക്കുക എന്നതായിരുന്നു സമ്മേളനത്തിന്റെ അവതരണ രീതി
തിയോസൊഫിക്കൽ സൊസൈറ്റി, ക്രൈസ്തവ, സിഖ്, മുസ്ലീം, ഫ്രീ തോട്ട് (Freethought) പ്രതിനിധികൾ എന്നിവരെ കൂടാതെ നാനാതുറകളിൽ നിന്നുമായി ഏഴായിരത്തിനും എണ്ണായിരത്തിനുമിടയിൽ ജനങ്ങൾ ശ്രോദ്ധാക്കളായി എത്തിയിരുന്നത്രേ.
മൗലവി അബ്ദുൽ കരീം നിശ്ചിത സമയത്തിനുള്ളിൽ അവതരണം തീ ർക്കാത്തതിനാൽ അസമ്മേളനം  ഒരു ദിവസംകൂടി നീട്ടുകയായിരുന്നു. നാലു മണിക്കൂർ ദൈർഘ്യമുള്ളതായിരുന്നു അവതരണം.
## ചർച്ചാവിഷയങ്ങൾ
 # മനുഷ്യന്റെ ഭൗതികവും, ധാർമ്മികവും ആത്മീയവും ആയ അവസ്ഥകൾ
#  ആത്മാവിന്റെ ഉല്പത്തി,  മരണാനന്തര അവസ്ഥ
#മനുഷ്യജീവിതത്തിന്റെ ഉദ്ദേശലക്ഷ്യങ്ങളും , ലക്ഷ്യപ്രാപ്തിക്കുള്ള മാർഗ്ഗങ്ങളും
# ഇഹലോക ജീവിതത്തിൽ നിയമങ്ങൾക്കും കല്പനകൾക്കുമുള്ള പ്രസ്ക്തി
#ദിവ്യ ജ്ഞാനത്തിന്റെ ഉറവിടം
ഇവകൂടാതെ ആത്മാവ്, ധർമ്മം, പന്നിമാംസ വിലക്ക്,  ദൈവിക വിശേഷണങ്ങൾ, ഭൂമിയിലെ സ്വർഗ്ഗം എന്നിങ്ങനെയുള്ള വിവിധ വിഷയങ്ങളും പരാമർശിക്കപ്പെടുന്നുണ്ട്.
## മലയാളത്തിൽ
18896 രചിക്കപ്പെട്ട കൃതി 1902ൽ ആണ് ഇംഗ്ലീഷിൽ തർജ്ജുമ ചെയ്തിറക്കിയത്.
1931ൽ ഇസ്ലാംമത സിദ്ധാന്തങ്ങൾ എന്ന പേരിൽ സെക്കന്തരാബാദിൽ നിന്നും അച്ചടിച്ചതാണ് ആദ്യ മലയാള പതിപ്പ്. 2007ലേത് ഏഴാം പതിപ്പാണ്.
അഹമദിയ്യ പ്രസ്ഥാനത്തിന്റെ കേരളത്തിലെ  സ്ഥാപക തലമുറയിൽപ്പെട്ട എൻ. ഹാമിദ് ആണ് വിവർത്തകൻ.
## പുറത്തേക്കുള്ള കണ്ണികൾ
മലയാള വിവർത്തനം
ഇംഗ്ലീഷ് ഭാഷ്യം 

വർഗ്ഗം:ഗ്രന്ഥങ്ങൾ
വർഗ്ഗം:ഇസ്ലാമിക ഗ്രന്ഥങ്ങൾ
ചാരസുന്ദരി

ബ്രസീലിയൻ സാഹിത്യകാരനായ പൗലോ കൊയ്‌ലോ എഴുതിയ  ‘ദി സ്‌പൈ’ എന്ന  നോവലിന്റെ മലയാള പരിഭാഷയാണ്  **ചാരസുന്ദരി **. കബനി. സി യാണ് വിവർത്തക. ഇംഗ്ലീഷ് പരിഭാഷ ഇറങ്ങുന്നതിനു മുമ്പേ മലയാളത്തിൽ പുറത്തിറങ്ങി. സെപ്റ്റംബറിൽ ബ്രസീലിലും നവംബറിൽ യു.എസിലും നോവൽ റിലീസ് ചെയ്യും. 
## ഉള്ളടക്കം
ചാരസുന്ദരി മാത ഹാരിയുടെ  ജീവിതത്തെ ആസ്പദമാക്കിയാണ് ഈ നോവൽ രചിച്ചിരിക്കുന്നത്. 

## അവലംബം


വർഗ്ഗം:പോർച്ചുഗീസ് ഭാഷാനോവലുകൾ
വർഗ്ഗം:പൗലോ കൊയ്‌ലോ എഴുതിയ നോവലുകൾ
ലിറ്റ്‌സിയ

ലൊറേസീ സസ്യകുടുംബത്തിലെ ഒരു ജനുസ് ആണ് **ലിറ്റ്‌സിയ (Litsea)**. മിക്കവയും നിത്യഹരിതവും ഇലപൊഴിക്കുന്നവയും ആണ്. സ്വീകൃതമായ 136 സ്പീഷിസുകൾ ഈ ജനുസിൽ ഉണ്ട്. രണ്ട് അർദ്ധഗോളത്തിലെയും മധ്യരേഖാ-അർദ്ധമധ്യരേഖാപ്രദേശങ്ങളിൽ ഇവയെ കണ്ടുവരുന്നു.

മരങ്ങൾ, കുറ്റിച്ചെടികൾ എന്നിവ അടങ്ങിയ ഈ ജനുസിലെ സസ്യങ്ങളിൽ പലതും സുഗന്ധമുള്ളവയാണ് പൂക്കൾ പച്ചകലർന്ന വെള്ള, മഞ്ഞ എന്നിങ്ങനെ കാണപ്പെടുന്നു.

## സ്പീഷിസുകൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സസ്യജനുസുകൾ
വർഗ്ഗം:ലോറേസീ
മുരണി

പത്തനം തിട്ട ജില്ലയിലെ മല്ലപ്പള്ളി പഞ്ചായത്തിൽ മണിമലയാറിന്റെ തീരത്തുള്ള ഗ്രാമമാണ് **മുരണി**. കവലയിൽ ശ്രീ ഭദ്രകാളി ക്ഷേത്രം,മാർ യാക്കോബ് ബുർദാന ഓർത്തഡോക്സ് ചർച്ച്, നൂറ്റിയിരുപത് വർഷം പിന്നിടുന്ന മുരണി യു.പി സ്കൂൾ എന്നിവയാണ് ഇവിടത്തെ പൊതു സ്ഥാപനങ്ങൾ

വർഗ്ഗം:പുതുമുഖലേഖനം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
നുനാം ഇക്വ, അലാസ്ക

ഷെൽഡോൺ പോയിന്റ് എന്നു മുമ്പ് അറിയപ്പെട്ടിരുന്ന **നുനാം ഇക്വ**, കുസിൽവാക്ക് സെൻസസ് മേഖലയിലുൾപ്പെട്ട അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു പട്ടണമാണ്. 2010 ലെ യു.എസ്. സെൻസസ് പ്രകാരമുള്ള ഈ പട്ടണത്തിലെ ജനസംഖ്യ 187 ആയിരുന്നു.

## അവലംബം
കൊറഗ ഭാഷ

**കൊറഗഭാഷ** കേരളത്തിലെ വടക്കേ അറ്റത്തെ ജില്ലയായ കാസർഗോഡും കർണ്ണാടക സംസ്ഥാനത്തെ തെക്കൻ ജില്ലയായ ദക്ഷിണ കന്നഡയിലും താമസിക്കുന്ന കൊറഗ എന്ന ആദിവാസി ജനത സംസാരിക്കുന്ന ദ്രാവിഡ ഭാഷയാണ്. കേരളത്തിലെ കൊറഗർ മുദുകൊറഗ സംസാരിക്കുന്ന ഈ ഭാഷയുടെ ഭാഷാഭേദം കർണ്ണാടകത്തിൽ താമസിക്കുന്ന കൊർഅ കൊറഗരുടെ ഭാഷയുമായി വളരെ അന്തരമുണ്ട്. ഇവ തമ്മിൽ കേട്ടാൽ മനസ്സിലാക്കാൻ പ്രയാസമാണ്.

കൊറഗഭാഷ, ദ്രാവിഡ ഭാഷാഗോത്രത്തില്പെടുന്ന ഒരു ഭാഷയാണ്. തെക്കൻ ദ്രാവിഡഭാഷ എന്നു ഈ ഭാഷയെ ഉപവിഭാഗമായി വീണ്ടും തരം തിരിച്ചിട്ടുണ്ട്. 

കൊറഗ ഒരു വായ്മൊഴി ഭാഷയാണ്. ഇത് എഴുതുവാൻ പ്രത്യേക ലിപിയില്ല. എഴുതേണ്ട ആവശ്യം വരുമ്പോൾ, കന്നഡ ലിപി ഉപയോഗിച്ചുവരുന്നു.  കൊറഗ വിഭാഗത്തിൽപ്പെട്ട ആദിവാസികൾ പൊതുവേ തുളു ഭാഷയിലും കന്നഡ ഭാഷയിലും പ്രാവീണ്യമുള്ളവരായതിനാൽ, സാഹിത്യപരമായ ആവശ്യങ്ങൾക്കായി അവർ ഈ ഭാഷകളെ ഉപയോഗിച്ചുവരുന്നു. 
## അവലംബം

## Bibliography
*
ഏലപ്പീടിക കുരിശുമല

കണ്ണൂർ ജില്ലയിൽ പേരാവൂരിനടുത്തുള്ള ഒരു ക്രൈസ്തവ തീർത്ഥാടനകേന്ദ്രമാണ് ഏലപ്പീടിക കുരിശുമല. ഏലപ്പീടികയ്ക്ക് സമീപമുള്ള മലമുകളില് സ്ഥിതി ചെയ്യുന്ന ഈ തീർത്ഥാടനകേന്ദ്രം മാനന്തവാടി രൂപതയ്ക്ക് കീഴിലാണ് ഉള്ളത്. പേരാവൂരിൽ നിന്ന് 8 കിലോമീറ്റർ അകലെയാണ് ഈ തീർത്ഥാടനകേന്ദ്രം.
## ചരിത്രം

## ഭൂമിശാസ്ത്രവും കാലാവസ്ഥയും
## വിനോദസഞ്ചാരം
ധാരാളം വിനോദസഞ്ചാരികൾ വന്നുപോകാറുള്ള ഇവിടുത്തെ പ്രധാന ആകർഷണം സൂര്യാസ്തമയ ദൃശ്യമാണു. കൂടാതെ,  കണ്ണൂർ ജില്ലയുടെ മുഴുവൻ ഭാഗങ്ങളും അറബിക്കടലും കിലോമീറ്ററുകളോളം നീണ്ടുകിടക്കുന്ന കേരള-കർണാടക അതിർത്തിയിലുള്ള പശ്ചിമഘട്ടമലനിരകളും ഇവിടെ നിന്നും വീക്ഷിക്കുവാൻ സാധിക്കും. 
## ചിത്രങ്ങൾ
ഏണസ്റ്റ് ലോറൻസ്

ഒരു അമേരിക്കൻ ആണവശാസ്ത്രജ്ഞനായിരുന്നു **ഏണസ്റ്റ് ഓർലാന്റോ ലോറൻസ്** (ഓഗസ്റ്റ് 8, 1901 – ഓഗസ്റ്റ് 27, 1958). സൈക്ലോട്രോണിന്റെ കണ്ടുപിടിത്തത്തിന് 1939 -ൽ അദ്ദേഹത്തിന് ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു. രണ്ടാം ലോകമഹായുദ്ധ സമയത്ത് ആദ്യ ആറ്റം ബോം‌ബ് നിർമിച്ച മാൻഹട്ടൻ പ്രോജക്റ്റിനു വേണ്ടി യുറേനിയം ഐസോടോപ്പ് വേർതിരിച്ചെടുക്കുന്നതിൽ അദ്ദേഹം ശ്രദ്ധേയമായ സംഭാവനകൾ നൽകി. ലോറൻസ് ബെർക്കലി ദേശീയ ലബോറട്ടറി, ലോറൻസ് ലിവർമൂർ ദേശീയ ലബോറട്ടറി എന്നിവ അദ്ദേഹം സ്ഥാപിച്ചവയാണ്.

വർഗ്ഗം:1901-ൽ ജനിച്ചവർ
വർഗ്ഗം:1958-ൽ മരിച്ചവർ
ഹുൾസാൻപേസ്

റാപ്റ്റർ കുടുംബത്തിൽപെട്ട പെട്ട ദിനോസർ ആണ് **ഹുൾസാൻപേസ്**. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് മംഗോളിയയിൽ നിന്നും ആണ്.

## ശരീര ഘടന
അപൂർണമായ ഫോസിൽ ആയതു കൊണ്ട് തന്നെ ഇവയുടെ ശരീര ഘടനയെ കുറിച്ച് ഇപ്പോൾ വലിയ ധാരണ ഇല്ല. എന്നാൽ ഇവ മണിറാപ്റ്റർ കുടുംബത്തിലെ മറ്റു ദിനോസറുകളെ പോലെ പക്ഷികളോട് കൂടുതൽ സാമ്യം കാണിച്ചിരിക്കാം എന്ന് കരുതുന്നു . വലിപ്പവും 10 കിലോയിൽ താഴെ ആയിരിക്കും എന്നാണ് അനുമാനം. കാലിന്റെ എല്ലുകൾ പൂർണമായും കൂടി ചേരാത്തത് കൊണ്ട് ഇവ പറന്നിരിക്കാൻ സാധ്യത തീരേ ഇല്ല.

## ഫോസിൽ
ഗോബി മരുഭൂമിയിൽ 1970 ൽ നടന്ന പര്യടനത്തിൽ ആണ് ഇവയുടെ ഫോസിൽ കിട്ടിയത് , 1982 ൽ ആണ് ഇവയുടെ വർഗ്ഗീകരണം നടന്നത്. ഹോളോ ടൈപ്പ് സ്പെസിമെൻ ZPAL MgD-I/173 വലതു കാൽ ആണ് .

## കുടുംബം
മണിറാപ്റ്റോറാ കുടുംബത്തിൽ പെട്ടവയാണ് ഇവ.

## അവലംബം

## പുറത്തേക്കുള്ള കണ്ണികൾ
*http://www.dinochecker.com/dinosaurs/HULSANPES

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
കാക്റ്റോവിക്, അലാസ്ക

**കാക്റ്റോവിക്** അമേരിക്കൻ ഐക്യനാടുകളിലെ അലാസ്ക സംസ്ഥാനത്തുള്ള നോർത്ത് സ്ലോപ്പ് ബറോയിലുൾപ്പെട്ട ഒരു പട്ടണമാണ്. പട്ടണത്തിലെ ആകെ ജനസംഖ്യ 2000 ആണ്. ഇത് 2000 ലെ യു.എസ്. സെൻസസ് പ്രകാരമുള്ള കണക്കാണ്. 

## ചരിത്രം
19 ആം നൂറ്റാണ്ടിന്റെ അവസാനം വരെ ബാർട്ടർ ദ്വീപ് ഇനുപ്യാറ്റ് വർഗ്ഗക്കാരുടെ ഒരു കച്ചവടകേന്ദ്രമായിരുന്നു. അലാസ്കയിലെ ഇനുപ്യാറ്റുകളും കാനഡയിലെ ഇന്യൂട്ട് വർഗ്ഗക്കാരും കൊടുക്കൽ വാങ്ങൽ സമ്പദാത്തിൽ കച്ചവടം നടത്തിയിരുന്നത് ഇവിടെ വച്ചായിരുന്നു. കാക്റ്റോവിക് പരമ്പരാഗതമായി ഒരു മീൻപിടുത്ത കേന്ദ്രമാണ്.  പട്ടണം സംയോജിപ്പിക്കപ്പെട്ടത് 1971 ലാണ്. 

## ഭൂമിശാസ്ത്രം
കാക്റ്റോവിക് നഗരത്തിൻറെ അക്ഷാംശ രേഖാംശങ്ങൾ 70°7′58″N 143°36′58″W ആണ്. കാക്റ്റോവിക് പട്ടണം ബാർട്ടർ ദ്വീപിന്റെ വടക്കായി ഒക്പിലാക്ക് നദിയുടെയും ജാഗോ നദിയുടെയും ഇടയിൽ ബ്യൂഫോർട്ട് കടൽത്തീരത്താണ് സ്ഥിതി ചെയ്യുന്നത്. 19.6 മില്ല്യൺ (79,000 km²) ഏക്കർ വിസ്തൃതിയുള്ള ആർട്ടിക് ദേശീയ വന്യജീവി സംരക്ഷണകേന്ദ്രത്തിനുള്ളിലാണ് പട്ടണം ഉൾപ്പെട്ടിരിക്കുന്നത്. യുണൈററഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി 1.0 സ്ക്വയർ മൈലാണ് (2.6 km2).

## അവലംബം
പള്ളിമണ്ണ ശിവക്ഷേത്രം

തൃശൂർ ജില്ലയിൽ കുമ്പളങ്ങാട് ഗ്രാമത്തിൽ സ്ഥിതിചെയ്യുന്ന ക്ഷേത്രമാണ് **പള്ളിമണ്ണ ശിവക്ഷേത്രം**. കുമ്പളങ്ങാട് കാഞ്ഞിരക്കോട് റോഡിലാണ് ഈ ക്ഷേത്രം സ്ഥിതിചെയ്യുന്നത്. പരമശിവനാണ് ഇവിടത്തെ പ്രതിഷ്ഠ. 
ഇത് ഒരു പരമ്പരാഗത ദ്രാവിഡക്ഷേത്രമാതൃകയ്ക്കുദാഹരണമാണ്. കേന്ദ്ര പുരാവസ്തു വകുപ്പിന്റെ അധീനതയിലാണ് കൊച്ചിൻ ദേവസ്വം ബോർ‍ഡിന്റെ കീഴിലുള്ള ഈ ക്ഷേത്രം. ഇവിടത്തെ ചുമർ ചിത്രങ്ങൾ ചരിത്രപ്രാധാന്യമുള്ളതാണ്. 1983 ൽ ഇവ ദേശീയ സംരക്ഷിതസ്മാരകമായി കേന്ദ്ര പുരാവസ്തുവകുപ്പ് പ്രഖ്യാപിക്കുകയുണ്ടായി. വാഴാനി അണക്കെട്ടിൽ നിന്നൊഴുകുന്ന ആളൂർ പുഴയുടെ കരയിലാണ് ഈ ക്ഷേത്രം സ്ഥിതിചെയ്യുന്നത്. ഇവിടത്തെ പുനരുദ്ധാരണ പ്രവർത്തനങ്ങൾ നടത്തുന്നത് കേന്ദ്ര പുരാവസ്തുവകുപ്പാണ്.
## ക്ഷേത്രമാതൃക
ചതുരാകൃതിയിലാണ് ഈ ക്ഷേത്രം നിർമ്മിക്കപ്പെട്ടിട്ടുള്ളത്. നാലമ്പലവും തിടപ്പള്ളിയുമടങ്ങുന്ന പരമ്പരാഗത ദ്രാവിഡക്ഷേത്രമാതൃകയ്ക്കുദാഹരണമാണ് ഈ ക്ഷേത്രം. പ്രധാന ക്ഷേത്രത്തിന്റെ മേൽക്കൂര ഓട് മേഞ്ഞതാണ്.
## ക്ഷേത്രത്തിലെ ചുമർചിത്രങ്ങൾ
ക്ഷേത്രത്തിലെ ചുമർചിത്രങ്ങൾ 17-18 നൂറ്റാണ്ടിൽ വരച്ചതാണെന്ന് കരുതപ്പെടുന്നു. ചുമർചിത്രങ്ങളിൽ ശിവൻ, മോഹിനി, കിരാതാർജ്ജുനീയം, മഹാലക്ഷ്മി, ശിവനും കിരാതനും, സരസ്വതി, ദക്ഷിണാമൂർത്തി, ശങ്കരനാരായണൻ, ശ്രീരാമപട്ടാഭിഷേകം, അനേകം കണ്ണുള്ള ഇന്ദ്രൻ, ഗോപാലകൃഷ്ണൻ, കാളിയമർദ്ദനം, ഗോവർദ്ധനപർവ്വതം ഉയർത്തുന്ന കൃഷ്ണൻ തുടങ്ങിയവ ഉൾപ്പെടുന്നു. ചില ചിത്രങ്ങളിൽ പഴയ മലയാളം ലിപികളും കാണപ്പെടുന്നു.
## Gallery

Pallimanna Siva temple complex DSC 0610.JPG|പ്രധാന കവാടം
Pallimanna Siva temple complex DSC 0619.JPG|ആളൂർ പുഴ
Pallimanna Siva temple complex DSC 0611.JPG|ഊട്ടുപുര

## References

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
റഥർഫോർഡ് ഹെയ്സ്

അമേരിക്കൻ ഐക്യനാടുകളുടെ 19ആമത്തെ പ്രസിഡന്റായിരുന്നു **റഥർഫോർഡ് ഹെയ്സ് - Rutherford Birchard Hayes.**
## അവലംബം

വർഗ്ഗം:അമേരിക്കൻ പ്രസിഡണ്ടുമാർ
ലോക ബൗദ്ധിക സ്വത്തവകാശ സംഘടന

[ലഘുചിത്രം|WIPO ആസ്ഥാനം, [ജനീവ.]]
ലഘുചിത്രം|ഫ്രാൻസിസ് ഗറി
യുണൈറ്റഡ് നേഷൻസിന്റെ 17 പ്രത്യേക ഏജൻസികളിൽ ഒന്നാണ് **ലോക ബൗദ്ധിക സ്വത്തവകാശ സംഘടന** ( **World Intellectual Property Organization**) അഥവാ **വിപോ** (**WIPO**). ബൗദ്ധിക സ്വത്തവകാശ സേവനങ്ങൾക്കും അനുബന്ധനയങ്ങൾക്കും, വിവരസഹകരണത്തിനും വേണ്ടിയുള്ള ആഗോള സഭയാണിത്.

ലോകമെമ്പാടും ബൗദ്ധിക സൃഷ്ടികളുടെ പ്രവർത്തനങ്ങൾ  പ്രോത്സാഹിപ്പിക്കാനും ബൗദ്ധിക സ്വത്തുകളുടെ സംരക്ഷണം അഭിവൃദ്ധിപ്പെടുത്താനും വേണ്ടി  1967 ലാണ് WIPO രൂപീകൃതമായത്.

നിലവിൽ 189 രാജ്യങ്ങൾ WIPO യിൽ അംഗങ്ങളായുണ്ട്. ഇതിന്റെ ആസ്ഥാനം ജനീവയിലാണ്. 

## അദ്ധ്യക്ഷ പദവിയിലിരുന്നവർ
* 1st: Georg Bodenhausen, 1970–1973
* 2nd: Árpád Bogsch, 1973–1997
* 3rd: Kamil Idris, 1997–2008
* 4th: പFrancis Gurry, 2008–present

## അവലംബം



## പുറത്തേക്കുള്ള കണ്ണികൾ
* Official website
** List of member states

വർഗ്ഗം:ഐക്യരാഷ്ട്രസഭയുടെ ഏജൻസികൾ
ദ വീക്കന്റ്

ഒരു കനേഡിയൻ ഗായകനും സംഗീത സംവിധായകനുമാണ് **ഏബൽ മക്കോനൻ ടെസ്ഫയെ** എന്ന **ദ വീക്കെന്റ്**.
2010 ന്റെ അവസാനത്തിൽ, ആബേൽ അജ്ഞാതമായി തന്റെ പാട്ടുകൾ യൂട്വൂബിൽ &apos;&apos;ദ വീക്കെന്റ്&apos;&apos; എന്ന പേരിൽ അപ്ലോഡ് ചെയ്യാൻ തുടങ്ങി.ഇതിലൂടെ ശ്രദ്ധ  നേടിയ ഇദ്ദേഹം തുടർന്ന് ഒമ്പത് ഗാനങ്ങൾ അടങ്ങിയ മൂന്ന് മിക്സ് ടേപ്പ് പുറത്തിറക്കുകയും വിമർശക പ്രീതി പിടിച്ചുപറ്റുകയും ചെയ്തു.
 .
2011 ൽ തന്റെ ആദ്യ ആൽബം പുറത്തിറക്കിയ ഇദ്ദേഹത്തിന്റെ രണ്ടാമത്തെ ആൽബം &apos;&apos;ബ്യൂട്ടി ബിഹൈൻഡ് മാഡ്നസ്സ് &apos;&apos; വലിയ വിജയമായിരുന്നു. അമേരിക്കൻ ബിൽബോർട് ഹോട്ട് 100 ചാർട്ടിൽ ഒന്നാം സ്ഥാനത്തെത്തിയ ഈ ആൽബം ദ വീക്കെന്റിനു രണ്ട്&nbsp; ഗ്രാമി പുരസ്കാരവും ഒരു ഓസ്കാർ നാമനിർദ്ദേശവും നേടി കൊടുത്തു.

## അവലംബം

വർഗ്ഗം:1990-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
മുതല സ്രാവ്

കടലിന്റെ മുകൾ തട്ടിലും , 590 അടി താഴ്ച വരെ ഉള്ള ആഴ കടലിലും  കാണുന്ന ഒരു മൽസ്യമാണ് **മുതല സ്രാവ് ** അഥവാ **Crocodile Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.

## ശരീര ഘടന
1.1 മീറ്റർ വരെ നീളം വെക്കുന്ന ഇവ പൊതുവെ ഒരു മീറ്റർ നീളത്തിൽ കാണുന്നു, ഭാരം നാലു മുതൽ ആറു കിലോ വരെ ആണ് . 
കടും തവിട്ടു നിറത്തിൽ കാണുന്ന ഇവയുടെ അടിഭാഗം വിളറിയ നിറത്തിൽ ആണ് , ചില സ്രാവുകളുടെ ശരീരത്തിൽ കടും നിറത്തിൽ ഉള്ള ഭാഗങ്ങളും കാണുന്നു . ചിറകുകളുടെ അറ്റം ഇളം വെള്ള നിറത്തിൽ കാണപ്പെടുന്നു.

## പ്രജനനം
മുട്ടയിടുന്ന ഇനത്തിൽ പെട്ട സ്രാവാണ് ഇവ, എന്നിരുന്നാലും മുട്ടകൾ അമ്മയുടെ വയറ്റിന്റെ ഉള്ളിൽ തന്നെ വിരിഞ്ഞു കുഞ്ഞുങ്ങൾ വളർച്ച പ്രാപിക്കാതെ മറ്റു മുട്ടകളും വിരിഞ്ഞിറങ്ങുന്ന കുഞ്ഞുങ്ങൾ ഭക്ഷണമാകുന്നു , ഇത് കൊണ്ട് തന്നെ ഒരു പ്രാവശ്യം 2-4 കുഞ്ഞുങ്ങൾ മാത്രമേ ഇവയ്ക്ക് ഉണ്ടാക്കു .

## അവലംബം

## ഇതും കാണുക
കേരളത്തിലെ മൽസ്യങ്ങളുടെ പട്ടിക

## പുറത്തേക്കുള്ള കണ്ണികൾ

* "''Pseudocarcharias kamoharai'', Crocodile shark" at FishBase
* "''Pseudocarcharias kamoharai'' (Crocodile Shark)" at IUCN Red List 
* "Biology of the Crocodile Shark" at ReefQuest Centre for Shark Research

വർഗ്ഗം:സ്രാവുകൾ
സ്കോപിയെ

യൂറോപ്യൻ രാജ്യമായ മാസിഡോണിയയുടെ തലസ്ഥാനമാണ് **സ്കോപിയെ** ˈ  , . മാസിഡോണിയയിലെ ഏറ്റവും വലിയ നഗരമാണിത്. പുരാതന റോമ സാമ്രാജ്യത്തിൽ *സ്ക്യുപി* എന്ന പേരിലാണ് ഈ നഗരം അറിയപ്പെട്ടിരുന്നത്. വാർഡർ നദിയുടെ തീരത്തായി സ്ഥിതി ചെയ്യുന്ന ഈ പുരാതനനഗരത്തിൽ ബി.സി.4000 മുതൽക്കുതന്നെ മനുഷ്യവാസമുള്ളതായി കണക്കാക്കപ്പെടുന്നു. 1991ലാണ് സ്കോപിയെ സ്വതന്ത്ര മാസിഡോണിയയുടെ തലസ്ഥാനമാകുന്നത്. തെക്കുകിഴക്കൻ യൂറോപ്പിലെ ഒരു പ്രധാന വ്യാവസായികകേന്ദ്രം കൂടിയാണ് സ്കോപിയെ.തദ്ദേശീയർക്കുപുറമേ അൽബേനിയ, സെർബിയ, റൊമാനിയ , തുർക്കി എന്നിവിടങ്ങളിൽനിന്നുള്ളവരും ഈ നഗരത്തിലുണ്ട്.  2002ലെ കണക്കുകൾ പ്രകാരം ആറരലക്ഷത്തോളം ആളുകൾ ഈ നഗരത്തിൽ താമസിക്കുന്നു .
## അവലംബം

## പുറത്തേക്കുള്ള കണ്ണികൾ

* Discover Skopje 
* City of Skopje Official Portal
* Skopje at night , picture gallery.
* Skopje | Between Byzantine and Ottomans 

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:യൂറോപ്പിലെ നഗരങ്ങൾ
വർഗ്ഗം:റിപ്പബ്ലിക് ഓഫ് മാസിഡോണിയ
ലോറേൽസ്

പുഷ്പിക്കുന്ന സസ്യങ്ങളിലെ ഒരു നിരയാണ് **ലോറേൽസ് (Laurales).**

ഈ നിരയിൽ 85-90 ജനുസുകളിലായി 2500-2800 സ്പീഷിസുകൾ ഉൾപ്പെടുന്നു. ഏഴു കുടുംബങ്ങൾ ഉള്ള ഈ നിരയിൽ മരങ്ങളും കുറ്റിച്ചെടികളും ഉണ്ട്. മിക്കവയും മധ്യരേഖാ-മധ്യരേഖാസമീപസ്ഥപ്രദേശങ്ങളിൽ കാണുന്നു. ലോറേസീയാണ് ഈ നിരയിലെ ഏറ്റവും അറിയപ്പെടുന്ന കുടുംബം.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യനിരകൾ
വർഗ്ഗം:ലോറേൽസ്
സ്പർശനപ്രേരിതചലനം

വള്ളിച്ചെടികൾ മറ്റ് കമ്പുകളുമായി സമ്പർക്കത്തിൽ വരുമ്പോൾ ആ ദിശയിലേക്ക് ചുറ്റിത്തിരിഞ്ഞ് വളരുന്നതിനു ഉത്തേജിപ്പിക്കുന്ന സസ്യചലനമാണ് **സ്പർശനപ്രേരിതചലനം** (Thigmotropism) . ആരോഹി സസ്യങ്ങളിലാണ് ഇങ്ങനെയുള്ള സവിശേഷത കാണുന്നത്. ഈ സവിശേഷത കാണിക്കുന്ന ചെടികളുടെ കൂമ്പ് വളർന്ന് ഒരു തണ്ടിൽ സ്പർശിക്കുമ്പോഴാണ് അത് അക്ഷഭ്രംശം സംഭവിച്ച് ചുറ്റിതുടങ്ങുന്നത്.സ്പർശനം മൂലമുണ്ടാകുന്ന ഈ ചലനം ഹാപ്റ്റോട്രോപ്പിസം എന്നും തിങ്മോട്രോപ്പിസം എന്നും അറിയപ്പെടുന്നു. മുല്ല, പാഷൻഫ്രൂട്ട്, കാച്ചിൽ, മേന്തോന്നി, ശംഖുപുഷ്പം, പാവൽ ഇവയൊക്കെ ഹാപ്റ്റോട്രോപ്പിസം കാണിക്കുന്ന സസ്യങ്ങൾക്ക് ഉദാഹരണങ്ങളാണ്.

## അവലംബം

## അധികവായനയ്ക്ക്
* Tropic Movements in Plants: 6 Types (With Diagram)

വർഗ്ഗം:സസ്യശാസ്ത്രം
വർഗ്ഗം:അഭിഗതി
തെക്കൻ മുളവാലൻ

പാലക്കാടിന് തെക്കോട്ട് മാത്രം കാണുവാൻ സാധിക്കുന്ന പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **തെക്കൻ മുളവാലൻ** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്. ഉയരം കൂടിയ പ്രദേശത്തെ കാടുകലിൽ മാത്രമാണിവയെ കണ്ടുവരുന്നത്.

## രൂപ വിവരണം

കറുപ്പിൽ ഇളം നീല നിറത്തിലുള്ള സൂചിത്തുമ്പി. പിൻകഴുത്തിലെ ത്രികോണപൊട്ടുകളും ചുണ്ടിന്റെ നീല നിറവും വലിയ ശരീരവും ഈ തുമ്പിയെ മറ്റു മുളവാലൻ തുമ്പികളിൽ നിന്നും തിരിച്ചറിയുവാൻ സഹായിക്കുന്നു.  കണ്ണുകളുടെ മുകൾഭാഗം കറുത്ത നിറവും കീഴ്ഭാഗം ഇളം നീല നിറവുമാണ്. ഇവയുടെ ചുണ്ടുകൾക്ക് തിളങ്ങുന്ന നീല കലർന്ന കറുത്ത നിറമാണ്. ഉരസ്സിൽ ഉളം നീല നിറത്തിലുള്ള നേർത്ത വരകളുണ്ട്. കറുത്ത നിറമുള്ള ഉദരത്തിന്റെ മൂന്ന് മുതൽ‍ ആറ് വരെയുള്ള ഖണ്ഡങ്ങളിൽ ചെറിയ ഇളം നീല വളയങ്ങൾ ദൃശ്യമാണ്. ഉദരത്തിന്റെ അവസാന മൂന്ന് ഖണ്ഡങ്ങളിൽ ഇളം നീല നിറമാണ്. സുതാര്യമായ ചിറകുകളാണ് ഇവയ്ക്കുള്ളത്. പെൺതുമ്പിയ്ക്ക് ആൺതുമ്പിയുമായി സാമ്യം തോന്നുമെങ്കിലും പെൺതുമ്പികളുടെ ഉദരത്തിന്റെ അവസാന ഖണ്ഡങ്ങളിൽ ഇളം നീല പൊട്ടുകൾ മാത്രമാണുള്ളത്.

മലനിരകളിലെ ഒഴുക്കുള്ള ചെറിയ അരുവികളിലാണ് ഈ തുമ്പികൾ മുട്ടയിടാറുള്ളത്. നനവാർന്ന പ്രദേശങ്ങളിലെ ചെടികളുടെ ഇലകളുടെ തുഞ്ചത്ത് തൂങ്ങിക്കിടന്നാണ് ഈ തുമ്പികൾ വിശ്രമിക്കാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
പിള്ള രാത്തവള

പശ്ചിമഘട്ടതദ്ദേശവാസിയായ ഒരു തവളയാണ് **പിള്ള രാത്തവള** അഥവാ **Pillai's Night Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. അഗസ്ത്യമലയിലെ ഉയരം കൂടിയ ഇടങ്ങളിൽ കാണുന്ന ഇടത്തരം വലിപ്പമുള്ള തവളയാണ് ഇത്. കല്ലുകളുടെ അടിയിലെം കാട്ടരുവികളും കാണുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
തോട്ടത്തിൽ രവീന്ദ്രൻ

കോഴിക്കോട് കോർപ്പറേഷന്റെ മുൻ മേയറും സി.പി.ഐ. (എം) നേതാവുമാണ് **തോട്ടത്തിൽ രവീന്ദ്രൻ**. 2000 മുതൽ 2005 വരെയുള്ള കാലത്തും കോഴിക്കോട് മേയർ ആയി രവീന്ദ്രൻ പ്രവർത്തിച്ചിട്ടുണ്ട്. 1979 മുതൽ തുടർച്ചയായി നാലു തവണ കൗൺസിലറായിരുന്ന അദ്ദേഹം കഴിഞ്ഞ തവണ ഡെപ്യൂട്ടി മേയറായി ചുമതല വഹിച്ചു. ഗുരുവായൂർ ദേവസ്വം മുൻ ചെയർമാൻ കൂടിയാണ് ഇദ്ദേഹം. 2021-ലെ കേരള നിയമസഭാ തിരഞ്ഞെടുപ്പിൽ കോഴിക്കോട് നോർത്ത് നിയമസഭാമണ്ഡലത്തിൽനിന്ന് കേരളനിയമസഭയിലേക്ക്  അദ്ദേഹം തിരഞ്ഞെടുക്കപ്പെട്ടു. പരേതരായ എം.സി. അപ്പുക്കുട്ടൻ നായരുടെയും തോട്ടത്തിൽ ജാനകിയമ്മയുടെയും മകനായി 1947-ലാണ് രവീന്ദ്രൻ ജനിച്ചത്. വത്സലയാണ് ഭാര്യ. രണ്ടുമക്കളുണ്ട്.

## അവലംബം
 

വർഗ്ഗം:കേരളത്തിലെ നഗരപിതാക്കൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
മംഗൽപാടി

കേരളത്തിലെ കാസർഗോഡ് ജില്ലയിലുള്ള മഞ്ചേശ്വരം താലൂക്കിലെ ഒരു ഗ്രാമമാണ് മംഗൽപാടി. കാസർഗോഡ് ജില്ലാ ആസ്ഥാനത്ത് നിന്നും 19 കിലോമീറ്റർ വടക്ക് മാറി ഈ ഗ്രാമം സ്ഥിതി ചെയ്യുന്നു.

## ഭാഷ
മലയാളം, കന്നട, കൊങ്കണി,  തുളു എന്നിവയാണ് ഇവിടുത്തെ പ്രാദേശിക സംസാര ഭാഷ. അന്യദേശ തൊഴിലാളികൾ ഇവിടെ ഹിന്ദിയും തമിഴും സംസാരിക്കുന്നു.

## ഗതാഗതം
ഉപ്പള റയിൽവേ സ്റ്റേഷൻ, കുമ്പള റയിൽവേ സ്റ്റേഷൻ എന്നിവയാണ് സമീപത്തുള്ളത്. മംഗലാപുരം റയിൽവേ സ്റ്റേഷൻ 27 കിലോമീറ്റർ അകലെയാണ്. മംഗലാപുരത്ത് വിമാനത്താവള സൗകര്യവും ഉണ്ട്.

## വിദ്യാഭ്യാസ സ്ഥാപനങ്ങൾ
*കോ- ഓപ്പറേറ്റീവ് ആർട്സ് ആന്റ് സയൻസ് കോളേജ്
*നളന്ദ കോളേജ് ഓഫ് ആർട്സ് ആന്റ് സയൻസ്
*ജി എച്ച് എസ് ഹെരൂർ മേപ്രി
*ജി എച്ച് അസ് മംഗൽപാടി
*ജി എച്ച് എസ് ബേക്കൂർ
*ജി എച്ച് എസ് ഷിറിയ
*ജി എച്ച് എസ് ഉപ്പള

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഭക്ഷ്യ കാർഷിക സംഘടന

ഐക്യരാഷ്ട്രസഭയുടെ 17 പ്രത്യേക ഏജൻസികളിൽ ഒന്നാണ് **ഭക്ഷ്യ കാർഷിക സംഘടന** ( Food and Agriculture Organization) അഥവാ **എഫ്.എ.ഒ. **(FAO). പട്ടിണി ഇല്ലാതാക്കുവാൻ വേണ്ടി അന്താരാഷ്ട്രതലത്തിലുള്ള ശ്രമങ്ങൾക്ക് നേതൃത്വം വഹിക്കുന്ന പ്രധാന സംഘടനയാണിത്. വികസിതരാജ്യങ്ങളിലും വികസ്വരരാജ്യങ്ങളിലും എഫ്.എ.ഒ.യുടെ സേവനങ്ങൾ ലഭ്യമാണ്.   

## അദ്ധ്യക്ഷ പദവിയലങ്കരിച്ചവർ
ക്ര. നഅദ്ധ്യക്ഷരാജ്യംകാലാവധി9ജോസ് ഗ്രാസിയാനോ ഡ സിൽവജനുവരി 2012 – ജൂലൈ 20198ജാക്വസ് ഡ്യോഫ് ജനുവരി 1994 – ഡിസംബർ 20117എഡ്വാർഡ് സവോമ ജനുവരി 1976 – ഡിസംബർ 19936അഡ്ഡക്കെ ഹെൻഡ്രിക് ബൊയേർമജനുവരി 1968 – ഡിസംബർ 19755ബിനയ് രഞ്ജൻ സെൻനവംമ്പർ 1956 – ഡിസംബർ 19674സർ ഹെർബെർട്ട് ബ്രോഡ്ലിacting ഏപ്രിൽ 1956 – നവംമ്പർ 19563ഫിലിപ് വി. കാർഡോൺജനുവരി 1954 – ഏപ്രിൽ 19562നോറിസ് ഇ. ഡോഡ്ഡ്ഏപ്രിൽ 1948 – ഡിസംബർ 19531ജോൺ ബോയ്ഡ് ഓർഒക്ടോബർ 1945 – ഏപ്രിൽ 1948

## അംഗങ്ങൾ
നിലവിൽ 194 അംഗരാജ്യങ്ങളും, 1 അംഗസംഘടമയും, 2 സഹഅംഗങ്ങളും ചേർന്ന് 197 അംഗങ്ങളാണ് ആകെയുള്ളത്. 

## അവലംബം



## പുറത്തേക്കുള്ള കണ്ണികൾ
* Official website
* Aquastat, FAO database of global water usage
വർഗ്ഗം:ഐക്യരാഷ്ട്രസഭയുടെ ഏജൻസികൾ
ഷാക്ടൂലിക്, അലാസ്ക

ഷാക്ടൂല്ക്, നോം സെൻസസ് ഏരിയായിലുള്ള അലാസ്ക സംസ്ഥാനത്തെ ഒരു പട്ടണമാകുന്നു. 2010 ൽ നടന്ന യു.എസ്. സെൻസസിൽ പട്ടണത്തിലെ ജനസംഖ്യ 251 ആയിരുന്നു. ആഗോളതാപനവും മണ്ണൊലിപ്പും  ഷാക്ടൂലിക് പട്ടണത്തിന്റെ നിലനില്പിനു ഭീക്ഷണിയായിട്ടുണ്ട്. ഇവടുത്തെ വാസക്കാരെ രണ്ടുതവണ മാറ്റിപ്പാർപ്പിക്കേണ്ടി വന്നിട്ടുണ്ട്. 

ഷാക്ടൂലിക് പട്ടണത്തിന്റെ അക്ഷാംശ രേഖാംശങ്ങൾ 64°21′20″N 161°11′29″W ആണ്. ഐക്യനാടുകളുടെ സെൻസസ് ബ്യൂറോ തയ്യാറാക്കിയ കണക്കുകളനുസരിച്ച് പട്ടണത്തിന്റ വിസ്തൃതി 1.1 സ്ക്വയർ മൈലാണ്.
## അവലംബം
വിഴുതി

കപ്പാരേസീ സസ്യകുടുംബത്തിലെ ഒരു കുറ്റിച്ചെടിയാണ് **കാട്ടകത്തി** അഥവാ **വിഴുതി**. . തെക്കേഷ്യൻ തദ്ദേശവാസിയാണ്. ആവാസവ്യവസ്ഥയുടെ നഷ്ടത്താൽ ഭീഷണി നേരിടുന്നുണ്ട്. വിഴുതി എന്നു തമിഴിലും അറിയപ്പെടുന്ന ഈ ചെടി 2000 വർഷത്തോളമായി സിദ്ധ ഔഷധങ്ങളിൽ ഉപയോഗിച്ചുപോരുന്നു. കരീര വെളുമ്പൻ, ചോരത്തുഞ്ചൻ, ചെഞ്ചോരത്തുഞ്ചൻ, ചെറുചോരത്തുഞ്ചൻ, വെള്ളിവരയൻ ശലഭം, വെള്ളിലത്തോഴി, നാട്ടുപാത്ത എന്നീ ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം
* Germplasm Resources Information Network (GRIN)  ''Cadaba fruticosa''. Downloaded on 29 September 2008.
* 

## പുറത്തേക്കുള്ള കണ്ണികൾ

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:ഏഷ്യയിലെ സസ്യജാലം
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
ഗുസ്താവസ്, അലാസ്ക

**ഗുസ്താവസ്**, ഹൂനാ-അൻഗൂൺ സെൻസസ് മേഖലയിലുൾപ്പെട്ട് യു.എസ്. സംസ്ഥാനമായ അലാസ്കയിലെ ഒരു പട്ടണമാകുന്നു. ജനസംഖ്യ 2000 ലെ സെൻസസിൻ പ്രകാരം 442 ആണ്. ഇതൊരു സെക്കന്റ് ക്ലാസ് പട്ടണമാകുന്നു.

## ഭൂമിശാസ്ത്രം
ഗുസ്താവസിന്റെ അക്ഷാംശ രേഖാംശങ്ങൾ  (58.416327, -135.745549).ആണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തൃതി 38 സ്ക്വയർ മൈലാണ്. സാൽമൺ നദി ഗുസ്താവസ് പട്ടണത്തെ രണ്ടായി പകുത്തുകൊണ്ട് ഒഴുകുന്നു. നദിക്കു കുറുകെ പട്ടണത്തെ ബന്ധിപ്പിച്ചു കൊണ്ട് പാലവും ടാർ റോഡുമുണ്ട്. ഈ റോഡ് ഗ്ലേസിയർ ബേ ദേശീയ പാർക്കിനു സമീപത്തു വരെയുണ്ട്. നദിയിൽ നിന്ന് കോഹോ സാൽമൺ, ഡോളി വാർഡൻ തുടങ്ങിയ ഇനം മീനുകളെ സാധാരണയായി പിടിക്കാറുണ്ട്. 

## കാലാവസ്ഥ
മാരിടൈം സബ് ആർട്ടിക് കാലാവസ്ഥയാണിവിടെ. അന്തരീക്ഷം ഈർപ്പമുള്ളതാണ്.

വർഗ്ഗം:അലാസ്കയിലെ പട്ടണങ്ങൾ
ഗ്ലൂക്കോസ് മീറ്റർ

രക്തത്തിലെ പഞ്ചസാരയുടെ അളവ് കണ്ടെത്താൻ  ഉപയോഗിക്കുന്ന വൈദ്യോപകരണമാണ്  ഗ്ലുക്കോസ് മീറ്റർ. ഗ്ലൂക്കോമീറ്റർ എന്ന് പരക്കെ പറയാറുണ്ടെങ്കിലും, glucometer എന്നത് Bayer കമ്പനിയുടെ ട്രേഡ് മാർക്ക് നാമമാണ്.
ഇന്ന് പ്രമേഹ രോഗികളിൽ വലിയൊരു വിഭാഗം ആളുകൾ, സ്വയം പരിശോധനയ്ക്കായി വീടുകളിൽ ഉപയോഗിച്ചു വരുന്ന ഉപകരണമാണിത്. പഞ്ചസാരക്കുറവ് (Hypoglycemia) അവസ്ഥകളിലും ഈു ഉപകരണം ധാരാളമായി ആശ്രയിക്കപ്പെട്ട് വരുന്നു. ഉപയോക്ത സൗഹൃദവും, ചെലവ് കുറഞ്ഞതുമായ ഈ പരിശോധന സംവിധാനം പലപ്പോഴും രോഗ ചികൽസയ്ക്ക്  നിർണ്ണായകമാവാറുണ്ട്.
## പരിശോധന രീതി
വിരൽ തുമ്പിൽ നിന്നോ, കാതിൽ നിന്നോ സൂചികൊണ്ട് ഒന്നോ രണ്ടോ തുള്ളി രക്തം കുത്തിയെടുത്ത് ഒരു രാസ സ്ട്രിപ്പിൽ നിക്ഷേപിച്ച് , ആ സ്ടിപ്പ് ഗ്ലൂക്കോസ് മീറ്ററിൽ വായിച്ചെടുക്കുന്നതാണ് പരിശോധന രീതി.

## ചരിത്രം
ലീലാൻഡ്ല്  ക്ലാർക്ക് എന്ന അമേരിക്കൻ ശാസ്ത്രജ്ഞനാണ് ആദ്യമായി ഓക്സിജൻ ഇലക്ട്രോഡ് എന്ന ആശയം മുന്നോട്ട് വയ്ക്കുന്നത്.1956ലെ ഒരു പ്രബന്ധത്തിലായിരുന്നു അത്.ഒരു ഓക്സിജൻ ഇലക്ട്രോഡിൽ ഗ്ലുക്കോസ് ഓക്സിഡേസ് എന്ന എൻസൈം പൂശിയ ഒരു ഇലക്ട്രോഡ് ആയിരുന്നു പരിശോധന സംവിധാനം. എത്ര ഗ്ലൂക്കോസുമായി കൂടികലർന്ന ഓക്സിജന്റെ അളവിൽ നിന്നും ഗ്ലൂക്കോസിന്റെ അളവ് കണ്ടെത്തുകയായിരുന്നു
1981ലാണ് ആദ്യത്തെ ഗാർഹികോപയോഗ ഗ്ലൂക്കൊസ് മീറ്ററുകൾ പ്രത്യക്ഷപ്പെടുന്നത്. Bayer കമ്പനിയുടെ glucometer, Roche യുടെ Accu chek meter ഉം വിപണിയിൽ വലിയ മുന്നേറ്റം നടത്തിയതിനാൽ ഈ രണ്ട് പേരുകളും ഇന്നും ഗ്ലൂക്കോസ് മീറ്ററിനു പര്യായങ്ങളായി  ഉപയോഗിക്കപ്പെട്ടു വരുന്നു.

## നഗ്ന നേത്ര പരിശോധന (മീറ്ററില്ലാ പരിശോധന)
മീറ്ററുകൾ ഇല്ലാത്ത സ്ടിപ്പ് സംവിധാനവും നിലവിൽ ഉണ്ട്. ഇതിൽ സ്ടിപ്പിന്റെ നിറവ്യത്യാസത്തിന്റെ തോത്ത് അനുസരിച്ച് ഗ്ലൂക്കോസ് നില    നിശ്ചയിക്കപ്പെടുന്നു. ഈ സംവിധാനം കൃത്യത/ സൂക്ഷമത കുറഞ്ഞതാണെന്ന് ഒരു വിഭാഗം കരുതുമ്പോൾ ചികിൽസാസംബന്ധമായി, ഈ കൃത്യത മാത്രമേ ആവശ്യമുള്ളൂ എന്ന് ഇതിന്റെ പ്രചാരകർ വിശ്വസിക്കുന്നു.ചെലവ് ഏറെ കുറയും എന്നതാണ് മീറ്റർമുക്ത രീതിയുടെ പ്രധാന ആകർഷണം,
## ക്ഷതരഹിത ഉപകരണങ്ങൾ (Non Invasive meters)
ത്വക്കിനു മുറിവേൽപ്പിക്കാതെയും, രക്തം ചിന്താതെയും ഗ്ലൂക്കോസ് നില അളക്കുന്ന ഉപകരണത്തിനായുള്ള തിരച്ചിൽ ഇപ്പോഴും തുടരുകയാണ്.
വൈദ്യുത ഫീൽഡുകളുടെ സഹായത്തോടെ ശരീര ദ്രവങ്ങൾ ആവാഹിച്ച് ഗ്ഗ്ലൂക്കോസ് അളക്കുക എന്നതാണ് ഒരു ആശയം.എന്നാൽ രക്തത്തിൽ വിയർപ്പ് കലരുന്നതടക്കം പല പോരായ്മകളും ഉളത്തിനാൽ സ്വീകാര്യമായ ഒരു ഉപകരണം  ഇപ്പോഴും  ലഭ്യമല്ല.
ഇൻഫ്രാറെഡ് രശ്മികൾ ഉപയോഗിച്ചുള്ള സ്പെക്ട്രോസ്ക്കൊപ്പിയാണ് മറ്റൊരു പരീക്ഷണ മേഖല. എന്നാൽ അവ അളന്നത് കോശാന്തര ഗ്ലൂക്കോസാണ് (tissue glucose) ബ്ലഡ് ഗ്ലൂക്കോസ് അല്ല എന്നതായിരുന്നു ന്യൂനത. ഭാവി ഗ്ലൂക്കോസ് മീറ്ററുകൾ രക്തരഹിതവും, ക്ഷതരഹിതവും ആയിരിക്കുമെന്ന പ്രതീക്ഷ ഇപ്പഴും ഈ രംഗത്ത് വെച്ച് പുലർത്തപ്പെടുന്നുണ്ട്.
## ആധുനിക യന്ത്രങ്ങൾ
അനേകം ആഴ്ചകളിലെ പരിശോധനാഫലകൾ (സമയം അടക്കം) സൂക്ഷിക്കുവാനും കമ്പ്യൂട്ടറിലേക്കൊ മെഡിക്കൽ സോഫ്റ്റ് വെയറിലേക്കൊ പകർതാനും ഉതുകുന്ന സംവിധാനങ്ങളുള്ള ഗ്ലൂക്കോസ് മീറ്ററുകൾ ഇന്ന് ലഭ്യമാണ്. 
ഗ്ലൂക്കോ ഫോണുകളാണ് മറ്റൊരു നവീന ഉപകരണം, മൊബൈൽ ഫോണിന്റെ പിന്നിൽ ഘടിപ്പിച്ച ഗ്ലൂക്കോസ് മീറ്ററിൽ രക്തം പരിശോധിച്ച ഫലങ്ങൾ ഫോണീൽ സൂക്ഷിക്കുവാനും ആശുപത്രീ, ഡോക്ടർ, വെബ്സൈറ്റ് എന്നിവയിലേക്ക് ഉടനടി അയച്ച് കൊടുക്കുവാനും ഇവ സജ്ജീകരിച്ചിട്ടുണ്ട്.
## അവലംബം

വർഗ്ഗം:ഉപകരണങ്ങൾ
വർഗ്ഗം:വൈദ്യപരിശോധനകൾ
വർഗ്ഗം:വൈദ്യശാസ്ത്ര ഉപകരണങ്ങൾ
കോത്തല

കേരളത്തിലെ കോട്ടയം ജില്ലയിൽ നിന്ന് 21 കിലോമീറ്റർ കിഴക്കായിട്ടും പാമ്പാടിയിൽ നിന്ന് 3 കിലോമീറ്റർ അകലെയാണ് **കോത്തല** സ്ഥിതിചെയ്യുന്നത്. കോത്തല ഗ്രാമത്തിലൂടെ ദേശീയപാത 220 കടന്നു പോകുന്നു. കോത്തല ഗ്രാമത്തിന്റെ മധ്യത്തിൽ എളങ്കാവ് ദേവി ക്ഷേത്രം സ്ഥിതി ചെയ്യുന്നു. കവി വിദ്വാൻ വി.ടി. ഐപ് ഇവിടെയാണ് ജനിച്ചത്.

പശുക്കളുടെ ഭൂമി എന്നർത്ഥം വരുന്ന ഗോസ്തലം എന്ന വാക്കിൽ നിന്നാണ് കോത്തല എന്ന പേര് ഉത്ഭവിച്ചത്. ഗ്രാമം കൂരോപാട പഞ്ചായത്ത് അതിർത്തികളിലും പമ്പാഡി പഞ്ചായത്തിന്റെ കിഴക്ക് ഭാഗങ്ങളിലും ആയി കോത്തല പഞ്ചായത്ത് വ്യാപിച്ചുകിടക്കുന്നു. കോത്തലയിലെ പ്രശസ്ത കുടുംബമാണ് വെള്ളക്കല്ലുങ്കൽ. അവരുടെ കുടുംബ ക്ഷേത്രമാണ് ഗന്ധർവസ്വാമി ക്ഷേത്രം.
## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കോയുക്, അലാസ്ക

കോയുക്, നോം സെൻസസ് മേഖലയിലുള്ള അലാസ്ക സംസ്ഥാനത്തെ ഒരു ചെറുപട്ടണമാണ്. ജനസംഖ്യ 2010 ലെ സെൻസസ് പ്രകാരം 330. 

## ഭൂമിശാസ്ത്രം
കോയുക് നദിയുടെ വടക്കേ തീരത്തു്, നദി നോർട്ടൺ ഉൾക്കടലിലേയ്ക്കു പതിക്കുന്ന ഭാഗത്തായിട്ടാണ് പട്ടണത്തിന്റെ സ്ഥാനം. പട്ടണത്തിന്റെ അക്ഷാംശ രേഖാംശങ്ങൾ  ആണ്.  യുണൈറ്റഡ് സ്റ്ററ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി  ആണ്.

വർഗ്ഗം:അലാസ്കയിലെ പട്ടണങ്ങൾ
വിയർ നദി

വടക്കുകിഴക്കൻ ഇംഗ്ലണ്ടിലെ പ്രധാനപ്പെട്ട നദികളിലൊന്നാണ് **വിയർ നദി** (ഉച്ചാരണം: WEER). പെനെനിസ് പർവ്വതനിരകളിൽ നിന്നുമുൽഭവിച്ച് ദർഹാം പ്രവിശ്യയിലൂടെ കിഴക്കോട്ട് ഒഴുകുന്ന വിയർ നദി സന്റർലാന്റ് തുറമുഖത്തിനടുത്തുവെച്ച്  വടക്കൻ കടലിൽ പതിക്കുന്നു.. 97 കിലോമീറ്ററാണ് വിയർ നദിയുടെ നീളം. ദർഹാം, സ്റ്റാൻഹോപ്പ്, ചെൽസർ -ലെ -സ്ട്രീറ്റ്, സന്റ്ർലാന്റ് തുടങ്ങിയ പട്ടണങ്ങൾ വിയർ നദിയുടെ കരയിലായാണ് സ്ഥിതി ചെയ്യുന്നത്
.
## അവലംബം

വർഗ്ഗം:ഇംഗ്ലണ്ടിലെ നദികൾ
വർഗ്ഗം:യൂറോപ്പിലെ നദികൾ
ഡെൽറ്റ ജംഗ്ഷൻ, അലാസ്ക

തെക്കു കിഴക്കേ ഫെയർബാങ്ക് സെൻസസ് മേഖലയിലുള്ള അലാസ്ക സംസ്ഥാനത്തെ ഒരു പട്ടണമാണ് **ഡെൽറ്റ ജംഗ്ഷൻ.** 2010 ലെ ജനസംഖ്യാ കണക്കെടുപ്പു പ്രകാരം പട്ടണത്തിൽ വസിക്കുന്ന ജനങ്ങളുടെ എണ്ണം 974 ആണ്. ഡെൽറ്റാ നദി തനാന നദിയുമായി സംഗമിക്കുന്നിടത്തു നിന്ന് ഒരൽപ്പം തെക്കായിട്ടാണ് പട്ടണം സ്ഥിതി ചെയ്യുന്നത്. നദീമുഖത്തലെ അതിവിശാലമായ തുരുത്താണിവിടം. ഫെയർബാങ്കിനു 160 കിലോമീറ്റർ തെക്കുഭാഗത്താണ് ഡെൽറ്റ ജംഗ്ഷൻ. ഇവിടുത്തെ നിവാസികൾ തനാന അത്തബാസ്കന്സ് വര്ഗ്ഗക്കാരാണ്.

## ഭൂമിശാസ്ത്രം
ഡെൽറ്റാ ജംഗ്ഷന്റെ അക്ഷാംശ രേഖാംശങ്ങൾ 64°2′52″N 145°43′7″W ആണ്.

## അവലംബം

വർഗ്ഗം:അലാസ്കയിലെ പട്ടണങ്ങൾ
ക്ലൂത്ത നദി

ന്യൂസിലൻഡിലെ ദക്ഷിണദ്വീപിലെ ഏറ്റവും വലിയ നദിയും വൈകാതോ നദി കഴിഞ്ഞാൽ രാജ്യത്തെ രണ്ടാമത് ഏറ്റവും നീളമേറിയ നദിയുമാണ് **ക്ലൂത്ത**. ദക്ഷിണ ആൽപ്സ് പർവതനിരകളിലെ വനാക തടാകത്തിലാണ് ക്ലൂത്ത നദിയുടെ ഉത്ഭവം. ഉത്ഭവസ്ഥാനത്തുനിന്നും തെക്കുകിഴക്കൻ ദിശയിലേക്ക് ഒഴുകുന്ന ക്ലൂത്ത നദി ഒട്ടാഗോ സമതലത്തിലൂടെ കടന്നുപോകുന്നു. ഡുനെഡിൻ നഗരത്തിന് 75 കിലോമീറ്റർ തെക്ക്പടിഞ്ഞാറ് മാറി ശാന്തസമുദ്രത്തിലാണ് ക്ലൂത്ത നദി പതിക്കുന്നത്. 338 കിലോമീറ്റർ ആണ് ഈ നദിയുടെ ആകെ നീളം. രാജ്യത്തെ ഏറ്റവും വലിയ നദികളിലൊന്നായ ക്ലൂത്തയിലൂടെ 614 ക്യുബിക് മീറ്റർ വെള്ളമാണ് പ്രതിനിമിഷം ക്ലൂത്ത നദിയിലൂടെ ഒഴുകിയെത്തുന്നത് . ഒട്ടാഗോ സമതലത്തിലെ കാർഷികാവശ്യങ്ങൾക്കായുള്ള ജലം പ്രദാനം ചെയ്യുന്നത് ക്ലൂത്ത നദിയാണ്. ക്ലൂത്ത നദിയിലെ ജലനിരപ്പ് ഒട്ടാഗോ സമതലത്തിൽ വെള്ളപ്പൊക്കത്തിന് മിക്കപ്പോഴും കാരണമാകാറുണ്ട്.  ക്ലൈഡ് അണക്കെട്ട്, റോക്സ്ബർഗ് അണക്കെട്ട് എന്നീ വലിയ ജലസംഭരണികളും ഒട്ടേറെ ചെറു അണക്കെട്ടുകളും ക്ലൂത്ത നദിയിൽ സ്ഥിതി ചെയ്യുന്നു
.  
## അവലംബം

## പുറത്തേക്കുള്ള കണ്ണികൾ
* Cromwell and Districts Promotion Group

വർഗ്ഗം:ന്യൂസിലൻഡിലെ നദികൾ
ഹീലിയോട്രോപ്പിസം

**ഹീലിയോട്രോപ്പിസം** എന്നാൽ സൂര്യന്റെ ദിശയോട് പ്രതികരിച്ച് സസ്യങ്ങളുടെ ശരീരഭാഗം ചലിക്കുന്നതാണ്. സസ്യത്തിന്റെ ഇലയോ പൂവോ ഇങ്ങനെ ചലിക്കാം. പ്രാചീന ഗ്രീക്കുകാർ സൂര്യന്റെ നേരെ ചില സസ്യങ്ങൽ ചലിക്കുന്നതായി മനസ്സിലാക്കിയിരുന്നു. 
## പൂക്കളുടെ ഹീലിയോട്രോപ്പിസം
## ഇലകളുടെ ഹിലിയൊട്രോപ്പിസം
## അവലംബം
ചൊറിത്തവളകൾ

ബുഫോനിഡേ (Bufonidae) കുടുംബത്തിലെ തവളകൾ അറിയപ്പെടുന്നത് **ചൊറിത്തവളകൾ** (true toad) എന്നാണ്.  ഈ തവളകുടുംബത്തിൽ 35 ജനുസുകൾ ഉള്ളതിൽ ഏറ്റവും കൂടുതൽ ഉള്ളതും അറിയപ്പെടുന്നതും ബുഫോ (Bufo) എന്ന ജനുസാണ്.

## സവിശേഷതകൾ
ആസ്ത്രേലിയയിലും അന്റാർട്ടിക്കയിലും ഒഴികെ എല്ലായിടത്തും ഇവയെ കണ്ടുവരുന്നു. വരണ്ട ഇടങ്ങളിലും മഴക്കാടുകളിലും ഇവയെ കാണാം. നെക്ടോഫ്രിനോയ്‌ഡ്‌സ് (Nectophrynoides) എന്ന ജനുസ്സിൽ ഒഴികെ മറ്റെല്ലാ ജനുസിലും  ഇരട്ടയായി ഇടുന്ന മുട്ടകൾ വിരിഞ്ഞ് വാൽമാക്രികൾ ആണ് ഉണ്ടാവുന്നത്. എന്നാൽ നെക്ടോഫ്രിനോയ്‌ഡ്‌സിൽ മുട്ടകൾ നേരെ ചെറിയ തവളകൾ ആയിത്തന്നെ വിരിഞ്ഞുവരുന്നു.

സാധാരണയായി പല്ലില്ലാത്ത ഇവയ്ക്ക് ദേഹമാകെ അരിമ്പാറകൾ പോലെ ഉള്ള രൂപമാണ്. ഇവയുടേ തലയ്ക്കുപിന്നിലായി ഒരു ജോടി പാരറ്റോയ്‌ഡ് ഗ്രന്ഥികൾ ഉണ്ട്, ശല്യപ്പെടുത്തിയാൽ അവയിൽ നിന്നും ഒരു ആൽക്കലോയ്‌ഡ് വിഷം പുറത്തുവരുന്നു. ഇവയിൽ പലമാതിരി വിഷം അടങ്ങിയിട്ടുണ്ട്. ഇവയ്ക്ക് പൊതുവേ ബുഫോടോക്ഷിൻ (Bufotoxin) എന്ന് അറിയപ്പെടുന്നു. ചില തവളകൾക്കു വിഷം കൂടുതലാണ്. 

ബിഡ്ഡേഴ്സ് ഓർഗൻ എന്ന ഒരു അവയവം ഈ തവളകൾക്ക് ഉണ്ട്. ചില അവസരങ്ങളിൽ ഇവ അണ്ഡാശയമായി മാറി ചുരുക്കത്തിൽ ആൺതവളകൾ പെൺതവളകൾ ആയി മാറാറുണ്ട്.

## റ്റാക്സോണമി
37 ജനുസുകളിലായി ഏതാണ്ട് 500 സ്പീഷിസ് ചൊറിത്തവളകൾ ഉണ്ട്.

## അവലംബം



## പുറത്തേക്കുള്ള കണ്ണികൾ
* Tolweb.org: Bufonidae 
* Bufonidae.com 
* [Amphibian and Reptiles of Peninsular Malaysia - Family Bufonidae](http://www.amphibia.my/page.php?pageid=Browse%20Species%20Guide&family=Bufonidae%20(Toads))
* FED.us
* Bufonidae recordings  from the British Library Sound Archive
ഫേനം

എല്ലാ സസ്യങ്ങളുടെയും ഫംഗസുകളുടെയും ചില പ്രോട്ടിസ്റ്റുകളുടെയും ജന്തുക്കളുടെയും ബാക്ടീരിയാകളുടെയും കോശങ്ങളിൽ കാണപ്പെടുന്ന സ്തരത്താൽ പൊതിഞ്ഞ കോശാംഗമാണ് **ഫേനം**. ഫേനങ്ങളിൽ കാർബണികമോ അകാർബണികമോ ആയ പദാർഥങ്ങൾ ജലത്തിൽ ലയിച്ച രീതിയിൽ കാണപ്പെടുന്നു. ചില ഫേനങ്ങളിൽ അപൂർവ്വമായി, ഖരരൂപത്തിലുള്ള പദാർത്ഥങ്ങൾ കാണാം. സഞ്ചികൾ പോലെയുള്ള വെസിക്കിളുകൽ കൂടിച്ചേർന്നാണ് ഫേനങ്ങൾ ഉണ്ടായിരിക്കുന്നത്.(Vacuole)(). 
 ഈ കോശാംഗത്തിനു നിയതമായ രൂപമോ വലിപ്പമൊ ഉണ്ടാകാറില്ല. കോശത്തിന്റെ ആവശ്യത്തിനനുസരിച്ച് വലിപ്പവും രൂപവും മാറിക്കൊണ്ടിരിക്കും. 

ഏതു കോശത്തിലാണു സ്ഥിതിചെയ്യുന്നത് എന്നതനുസരിച്ച് ഇവയുടെ പ്രവർത്തനവും പ്രാധാന്യവും വ്യത്യസ്തമായിരിക്കും. സസ്യങ്ങളിലും ഫംഗസിലും ചില പ്രോടിസ്റ്റുകളിലും കൂടുതൽ പ്രാധാന്യത്തോടെ നിലനിൽക്കുമ്പോൾ, ജന്തുക്കളിലും ബാക്ടീരിയങ്ങളിലും തുലോം പ്രാധാന്യം കുറഞ്ഞവയാണ് ഫേനങ്ങൾ. പൊതുവേ, ഫേനങ്ങളുടെ ധർമ്മങ്ങൾ താഴെപ്പറയുന്നു:
*ഒരു കോശത്തിനു അപകടകാരിയായതോ അതിനു വെല്ലുവിളിയുയർത്തുന്നതോ ആയ പദാർത്ഥങ്ങളെ കോശത്തിന്റെ മറ്റു ഭാഗങ്ങളുമ്മായി അകറ്റിനിർത്താൻ.
*ഫേനങ്ങളിൽ വിസർജ്ജ്യവസ്തുക്കൾ അടങ്ങിയിരിക്കുന്നു. 
*സസ്യകോശങ്ങളിൽ ജലം നിറഞ്ഞിരിക്കുന്നു.
*ഒരു കോശത്തിനകത്തുള്ള ലീനമർദ്ദം അല്ലെങ്കിൽ ജലമർദ്ദം നിയന്ത്രനവിധേയമാക്കുന്നു.
*ഉള്ളിലുള്ള ആസിഡ് നിലയിലുള്ള പി എച്ച് നിലനിർത്തുന്നു.
*വളരെച്ചെറിയ തന്മാത്രകൾ അടങ്ങിയിരിക്കുന്നു.
*കോശത്തിൽ ആവശ്യമില്ലാത്ത പദാർത്ഥങ്ങളെ കയറ്റി അയയ്ക്കുന്നു.
*കേന്ദ്രീകൃത ഫേനത്തിന്റെ സഹായത്തോടെ സസ്യങ്ങൾ അവയുടെ ഇലകളുടെയും പൂക്കളുടെയും ഘടന നിലനിർത്തുവാൻ ഫേനം സഹായിക്കുന്നു.
*കൂടുതലും ജലമുപയോഗിച്ച്  ഫേനം അതിന്റെ വലിപ്പം കൂട്ടുന്നതിനാൽ, ഒരു വിത്തു മുളയ്ക്കുമ്പോൾ തന്നെ ഇല പോലുള്ള ഭാഗങ്ങൾ വളരെ പെട്ടെന്ന് വളരുന്നു.
*വിത്തുകളിലാണെങ്കിൽ, ഭ്രൂണത്തിനു വളരാനുള്ള വിത്തിൽ സൂക്ഷിച്ചിരിക്കുന്ന മാംസ്യം മാംസ്യ വസ്തുക്കളിൽ സൂക്ഷിക്കുന്നു. ഈ മാംസ്യ വസ്തുക്കൾ രൂപാന്തരം പ്രാപിച്ച ഫേനങ്ങൾ ആകുന്നു.

## അവലംബം

## അവലംബം

വർഗ്ഗം:സസ്യശാസ്ത്രം
വർഗ്ഗം:കോശം
ഫോർക്ക് നാക്കൻ തവളകൾ

ഏഷ്യയിലെയും ആഫ്രിക്കയിലെയും മധ്യരേഖാ-അർദ്ധമധ്യരേഖാപ്രദേശങ്ങളിൽ കാണപ്പെടുന്ന ഒരു തവളകുടുംബമാണ് **ഫോർക്ക് നാക്കൻ തവളകൾ** (**Dicroglossidae)**  ഇവയിലെ മിക്ക ജനുസുകളെയും സ്പീഷിസുകളെയും ഏഷ്യയിൽ ആണ് കണ്ടുവരുന്നത്.

നേരത്തെ റാനിഡേ കുടുംബത്തിൽ ഉൾപ്പെടുത്തിയിരുന്ന ഇവയിലെ അംഗങ്ങൾ ഇപ്പോൾ വ്യക്തമായിത്തന്നെ പുതിയ കുടുംബത്തിൽ ആണ് ഉള്ളത്.

## ജനുസുകളും ഉപകുടുംബങ്ങളും
രണ്ടു ഉപകുടുംബങ്ങളിലായി 13-15 ജനുസുകളിൽ 186 -ഓളം സ്പീഷിസുകൾ പെടുത്തിയിരിക്കുന്നു.

* **ഡിക്രോഗ്ലോസ്സിനേ** (**Dicroglossinae)** Anderson, 1871 — 13 ജനുസുകളിലായി 169 സ്പീഷിസുകൾ:

* **ഓക്സിഡോസൈജിനേ** (**Occidozyginae)** Fei, Ye, and Huang, 1990 — 2 ജനുസുകളിലായി 17 സ്പീഷിസ്:
** *[[Ingerana]]* Dubois, 1987 (അഞ്ചു സ്പീഷിസ്)
** *[[Occidozyga]]* Kuhl and Van Hasselt, 1822 (12 സ്പീഷിസ്)

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡിക്രോഗ്ലൊസ്സിഡെ
ഇൻഡിറാണ

**റാണിക്സിഡേ (Ranixalidae) **തവളകുടുംബത്തിലെ ഏകജനുസാണ് **ഇൻഡിറാണ (Indirana)**. ഈ തവളകൾ പശ്ചിമഘട്ടതദ്ദേശവാസികൾ ആണ്. പൊതുവേ ഇന്ത്യൻ തവളകൾ എന്ന് അറിയപ്പെടുന്നു.അതേസമയം, ഇവയുടെ തവളക്കുടുംബത്തിലെ അംഗങ്ങളെ "leaping frogs" എന്ന് വിളിക്കപ്പെടുന്നു.

മറ്റെല്ലാ തവളകളിൽ നിന്നും വിട്ടുമാറി 5 കോടി വർഷങ്ങൾക്കുമുൻപ് വിട്ടുമാറി വന്നവയാണ് ഇവ. *[[Indirana gundia|ഇൻഡിറാണ ഗുണ്ഡിയ]]*യെ അതിനാൽത്തന്നെ *പരിണാമത്തിന്റെ വ്യത്യസ്തമായ 100 ഭീഷണിയുള്ള ഉഭയജീവികളിൽ* പെടുത്തിയിരിക്കുന്നു.

## വിവരണം
ചെറിയ മെലിഞ്ഞശരീരത്തോടുകൂടിയ തവളകളാണ് ഇവ. അരുവികളുടെ തീരത്തുയ്ം വീണുകിടക്കുന്ന ഇലകളുടെ അടിയിലും ഇവയെ കണ്ടുവരുന്നു. ഭീഷണിയിൽ നിന്നും രക്ഷനേടാൻ ഉതകുന്ന അവയവങ്ങളും വാലും വാൽമാക്രിക്ക് ഉണ്ട്.
ലഘുചിത്രം|ഇൻഡിറാണ ജനുസിലെ ഒരു തവള

## വർഗവിഭജനം
ഇൻഡിറാണ എന്ന ഏകജനുസ് ഉള്ള റാണിക്സാലിഡേ എന്ന കുടുംബം ഇന്ന് നല്ല അംഗീകാരം നേടിയ വർഗ്ഗീകരണമാണെങ്കിലും. നേരത്തെ അങ്ങനെയായിരുന്നില്ല. *[[നിട്രിബട്രാക്കസ്|നിക്ടിബട്രാക്കസിലും]]* പെട്രോപെഡിറ്റിഡേ(Petropedetidae)യിലും ഇവയെ പെടുത്തിയിരുന്നു. Darrel R. Frost *et al.* (2006).

## സ്പീഷിസുകൾ
ഇപ്പോഴും ഇവയിൽ പുതിയസ്പീഷിസുകളെ കണ്ടുപിടിക്കുന്നുണ്ട്. ഗോവയിലെ നേത്രവാലി വന്യജീവി ഉദ്യാനത്തിൽ *Indirana salelkari*  -യെ 2015 ജൂലൈയിൽ കണ്ടെത്തി. ഈ ജനുസിലെ സ്പീഷിസുകൾ:
* *[[Indirana beddomii|ബെഡോം പാറത്തവള]]* (Günther, 1876)
* *[[Indirana brachytarsus]]* (Günther, 1876)
* *[[Indirana chiravasi]]* Padhye, Modak, and Dahanukar, 2014
* *[[Indirana diplosticta|പുള്ളി പാറത്തവള]]* (Günther, 1876)
* *[[Indirana gundia]]* (Dubois, 1986)
* *[[Indirana leithii]]* (Boulenger, 1888)
* *[[Indirana leptodactyla]]* (Boulenger, 1882)
* *[[Indirana longicrus]]* (Rao, 1937)
* *[[Indirana phrynoderma]]* (Boulenger, 1882)
* *[[Indirana salelkari]]* Modak, Dahanukar, and Padhye, 2015
* *[[Indirana semipalmata]]* (Boulenger, 1882)
* *[[Indirana tenuilingua]]* (Rao, 1937)

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഉഭയജീവികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ടൈപ് സ്പീഷിസ്

ജീവശാസ്ത്ര വർഗ്ഗീകരണത്തിൽ, പ്രത്യേകിച്ചും ജന്തുശാസ്ത്രത്തിൽ, ഒരു ജനുസിനെ നിർവചിക്കുന്ന സ്പീഷിസാണ് **ടൈപ്പ് സ്പീഷിസ് (Type species)**. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ശാസ്ത്രീയ വർഗ്ഗീകരണം
റെയ്‌മണ്ട് ലോറന്റ്

ബെൽജിയംകാരനായ ഒരു ഉഭയജീവിഗവേഷകനായിരുന്നു **റെയ്‌മണ്ട് ഫെർഡിനാന്റ് ലൂയി ഫിലിപ് ലോറന്റ് (Raymond Ferdinand Louis-Philippe Laurent).** (16 മെയ് 1917 – 3 ഫെബ്രുവരി 2005). ആഫ്രിക്കയിലെയും തെക്കേഅമേരിക്കയിലെയും ഉഭയജീവികളെപ്പറ്റിയായിരുന്നു അദ്ദേഹം ഗവേഷണം നടത്തിയിരുന്നത്. 200 -ലേറെ ഗവേഷണപ്രബന്ധങ്ങളും ഗ്രന്ഥങ്ങളും അദ്ദേഹത്തിന്റേതായിട്ടുണ്ട്. അദ്ദേഹത്തിനോടുള്ള ബഹുമാനാർത്ഥമായി പല സ്പീഷിസുകൾക്കും ലോറന്റിന്റെ പേരുകളും നൽകിയിട്ടുണ്ട്.

## അവലംബം

## അധികവായനയ്ക്ക്

വർഗ്ഗം:1917-ൽ ജനിച്ചവർ
വർഗ്ഗം:2005-ൽ മരിച്ചവർ
ലീന മർദ്ദം

**ലീന മർദ്ദം** എന്നാൽ ജലം എന്ന ലായകം ഒരു നേർത്ത സ്തരത്തിൽക്കൂടി കുറഞ്ഞ മർദ്ദമുള്ള ഫേനത്തിനു പുറത്തുനിന്നും കൂടിയ ലീനമർദ്ദമുള്ള കോശത്തിന്റെ ഫേനത്തിനകത്തേയ്ക്ക് ഒഴുകുന്നതാണ്. 

ലീനമർദ്ദം  ഒരു സസ്യത്തിന്റെയോ ബാക്ടീരിയായുടെയോ ഫംഗസിന്റെയോ കോശസ്തരത്തിനു നേർക്ക് പ്ലാസ്മാസ്തരത്തെ തള്ളുന്നു. ആരോഗ്യസ്ഥിതിയിലുള്ള സസ്യകോശങ്ങൾ വീർത്തിരിക്കും. സസ്യങ്ങളുടെ ഈ ദൃഢതയ്ക്കു കാരണം ലീനമർദ്ദമാണ്. എന്നാൽ ജന്തുകോശങ്ങളിൽ സസ്യകോശങ്ങളിൽനിന്നും ഭിന്നമായി, ലീനമർദ്ദം എന്ന പ്രതിഭാസം കാണുന്നില്ല; കാരണം ജന്തുകോശങ്ങൾക്ക് ജലം ഉള്ളിലേയ്ക്കു പ്രവഹിക്കുമ്പോൾ അവ നിറഞ്ഞ് പൊട്ടിപ്പോകാതിരിക്കാനുള്ള ഒരു കോശഭിത്തിയില്ല. ആയതിനാൽ ഉള്ളിൽ നിറയുന്ന ജലത്തെ ഒന്നുകിൽ, നിരന്തരം ഒരു സങ്കോച ഫേനം (contractile vacuole) ഉപയോഗിച്ച് പമ്പുചെയ്ത് പുറത്തുകളയേണ്ടിയിരിക്കുന്നു. അല്ലെങ്കിൽ ഒസ്മോട്ടിക് മർദ്ദമില്ലാത്ത ഒരു ഐസോടോണിക്ക് ലായനിയിൽ നിരന്തരം കഴിയേണ്ടിയിരിക്കുന്നു.     
## പ്രവർത്തനരീതി

## സസ്യങ്ങളിലെ ലീനമർദ്ദം
## ഇതും കാണൂ
*ബുള്ളിഫോം കോശം
*പൾവിനസ്
*ഫേനം

## അവലംബം

വർഗ്ഗം:കോശജീവശാസ്ത്രം
ന്യൂളാട്ടോ, അലാസ്ക

ന്യൂളാട്ടോ പട്ടണം യൂക്കോൺ-കോയുകുക്ക് സെന്‌‌‌‌‌സസ് മേഖലയിലുള്പ്പെട്ട അലാസ്ക സംസ്ഥാനത്തെ പട്ടണമാണ്. 2000 ലെ സെന്‌‍സസ് പ്രകാരം ജനസംഖ്യ 336 ആണ്. 

## ഭൂമിശാസ്ത്രം
ന്യൂളാട്ടോയുടെ അക്ഷാംശ രേഖാംശങ്ങള്   ആണ്. 

ന്യൂളാട്ടോ, യൂക്കോണ് നദിയുടെ പടിഞ്ഞാറേ കരയിൽ, ഗലേനായ്ക്ക്   പടിഞ്ഞാറായി ന്യൂളാട്ടോ കുന്നുകളില് സ്ഥിതി ചെയ്യുന്നു.
## അവലംബം

വർഗ്ഗം:അലാസ്കയിലെ പട്ടണങ്ങൾ
കളക്കാട് രാത്തവള

പശ്ചിമഘട്ടതദ്ദേശവാസിയായ ഒരു തവളയാണ് **കളക്കാട് രാത്തവള** അഥവാ **Kalakad Night Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. ആവാസവ്യവസ്ഥയുടെ നാശത്താൽ വംശനാശഭീഷണിയിൽ ആണ്.

## അവലംബം
* Biju, S.D., Dutta, S., Inger, R. & Ravichandran, M.S. 2004.  ''Nyctibatrachus vasanthi''.   2006 IUCN Red List of Threatened Species.  Downloaded on 23 July 2007.

## പുറത്തേക്കുള്ള കണ്ണികൾ

വർഗ്ഗം:ഉഭയജീവികൾ - അപൂർണ്ണലേഖനങ്ങൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
മാർഗരറ്റ് റീഡ് ബ്രൗൺ

ദക്ഷിണേന്ത്യയിലെ അപൂർവപുഷ്പങ്ങളെയും സസ്യങ്ങളെയും എണ്ണച്ചായത്തിൽ വരച്ചുപകർത്തിയ  ഒരു കലാകാരിയായിരുന്നു **മാർഗരറ്റ് റീഡ് ബ്രൗൺ** (മാർഗരറ്റ് മേരി ഇൻവിരാരിറ്റി) ബ്രിട്ടീഷ് ഇന്ത്യൻ ആർമിയുടെ മേജർ ജനറലായിരുന്ന ജോൺ റീഡ് ബ്രൗൺ ആയിരുന്നു ഭർത്താവ്.
1864-ൽ മാർഗരറ്റ് കുടുംബവും ലണ്ടനിലേക്കു മടങ്ങിയപ്പോൾ അതുവരെ ചിത്രീകരിച്ച എല്ലാ പെയിന്റിങ്ങുകളും കൂടെക്കൊണ്ടുപോയെങ്കിലും സൂക്ഷിച്ചിരുന്ന ചിത്രങ്ങളെല്ലാം തന്നെ പ്രസിദ്ധീകരണത്തിനു പിന്നീട് നൽകുകയായിരുന്നു.

ദക്ഷിണേന്ത്യയിലെ കാടുകളിൽനിന്ന് അവർ വരച്ചുപകർത്തിയ 117-ഓളം വ്യത്യസ്ത ഇനം പൂക്കളുടെ ചിത്രങ്ങൾ *ഫ്ലവേഴ്സ് ഓഫ് സതേൺ ആൻഡ് വെസ്റ്റേൺ ഇന്ത്യ, പെയിന്റഡ് ബൈ മാർഗരറ്റ് റീഡ് ബ്രൗൺ* (1816-1868)എന്ന പേരിൽ സമാഹരിച്ച് പ്രസിദ്ധീകരിക്കപ്പെട്ടിട്ടുണ്ട്.കണ്ണാന്തളി, നീലക്കുറിഞ്ഞി, നാഗകേസരം, നാഗകാര, മലപ്പരുത്തി, ഇടംപിരിവലംപിരി, ചുവന്ന ആമ്പൽ, കാട്ടുപൂവരശ്, കാട്ടുനാരകം, ചെമ്പരത്തി, കാട്ടുറോസ്, കാട്ടുപുകയില, കാട്ടുചേന, കാട്ടുകഴഞ്ചി, മണിമരുത്, നായ്ക്കുരണ, രാജമല്ലി, മനോരഞ്ജിനി, വെള്ളില, ഇത്തിക്കണ്ണി, ചുവന്ന മന്ദാരം, കാക്കപൂവ് തുടങ്ങി അനേകം പൂക്കളൂടെ ചിത്രീകരണം അവർ നിർവ്വഹിച്ചിട്ടുണ്ട്
## അവലംബം

വർഗ്ഗം:ഇംഗ്ലീഷ് ചിത്രകാരന്മാർ
ജിബിൻ ജോർജ് സെബാസ്റ്റ്യൻ

**ജിബിൻ ജോർജ് സെബാസ്റ്റ്യൻ ( Jibin George Sebastian )**, കൊച്ചിയിൽ നിന്നുള്ള ഒരു സംഗീത സംവിധായകനും ഒരു സംരംഭകനുമാണ് . 2013 ൽ അദ്ദേഹം സംഗീതസംവിധാനം നിർവ്വഹിച്ച ഗാനമായ  *വാ വാ ജയിക്കലാം*  ഓൾ ഇന്ത്യ ഫെയിം മ്യൂസിക് അവാർഡിന് അർഹമായി. ഇന്ത്യയുടെ രാഷ്‌ട്രപതി ആയിരുന്ന  എ  പി  ജെ അബ്ദുൽ കലാം , ബീറ്റ് ഓഫ് ഇന്ത്യൻ യൂത്ത് എന്ന ജിബിന്റെ സംഗീത ആൽബത്തിന് വേണ്ടി ഗാനം എഴുതിയിരുന്നു . ആ ആൽബത്തിന് ലിംക ബുക്ക് ഓഫ് റെക്കോർഡ്‌സ് 2015 ൽ ലഭിയ്ക്കുകയുണ്ടായി. 2017 ആദ്യം പുറത്തിറങ്ങുന്ന ഒരു ഹോളിവുഡ് സിനിമയ്ക്കു വേണ്ടി ഒരു ഗാനത്തിന് സംഗീതം നല്കാനും അദ്ദേഹത്തിന് അവസരം ലഭിച്ചിട്ടുണ്ട്. 

## References

വർഗ്ഗം:സംഗീതസം‌വിധായകർ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
മരത്തവളകൾ

മുഖ്യമായും മധ്യരേഖാപ്രദേശങ്ങളിൽ, ഉപ സഹാറ, തെക്കേ ഇന്ത്യ, ശ്രീലങ്ക, ജപ്പാൻ, ചൈന, ഫിലിപ്പീൻസ് എന്നിവിടങ്ങളിലെല്ലാം കാണുന്ന ഒരു തവളകുടുംബമാണ് **റാക്കോഫോറിഡേ (Rhacophoridae)**. Shrub frogs എന്നും മരത്തവളകൾ എന്നും ഇവ അറിയപ്പെടുന്നു. പല പറക്കും തവളകളും ഈ കുടുംബത്തിൽ ഉള്ളവരാണ്.

മിക്കവയും മരത്തിൽ കഴിയുന്ന ഈ തവളകൾ ഇണ ചേരുമ്പോൾ മരങ്ങളുടെ ശിഖരങ്ങളിൽ പിടിച്ച് പെൺതവളകളുടെ പിന്നിൽ കെട്ടിപ്പിടിച്ച് ഇരിക്കുന്ന സമയത്ത് കാലിട്ടടിച്ച് ഒരു പത് ഉണ്ടാക്കുന്നു. ഈ പതയിൽ ഇടുന്ന മുട്ടകൾ ശുക്ലദ്രാവകത്താൽ പൊതിയുകയും താമസം കൂടാതെ അതിനെ സംരക്ഷിക്കുന്ന ഒരു കവചമായി ഉറയ്ക്കുകയും ചെയ്യുന്നു. ചില സ്പീഷിസുകളിൽ കുറെപ്പേർ കൂട്ടംചേർന്നാണ് ഇങ്ങനെ ചെയ്യുന്നത്. ഒരു ജലാശയത്തിന്റെ മുകളിലാവും ഇങ്ങനെ ചെയ്യുന്നത്, വിരിഞ്ഞുവരുന്ന വാൽമാക്രികൾ വെള്ളത്തിലേക്കു വീഴുന്നു.

ഒന്നര സെന്റിമീറ്റർ മുതൽ 12 സെന്റീമീറ്റർ വരെ വലിപ്പമുള്ള തവളകൾ ഈ കുടുംബത്തിൽ ഉണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:റാക്കോഫോറിഡേ
ശാന്താ റാവു

ശ്രദ്ധേയയായ ഭാരതീയ  നർത്തകിയായിരുന്നു ശാന്താ റാവു (1930 - 28 ഡിസംബർ 2007). ഭരതനാട്യം, കഥകളി, കുച്ചിപ്പുടി, മോഹിനിയാട്ടം എന്നിവ ഇന്ത്യയിലും വിദേശത്തും ധാരാളം അരങ്ങുകളിൽ അവതരിപ്പിച്ചു. 

1971 ൽ പത്മശ്രീയും  1970 ൽ കേന്ദ്ര സംഗീത നാടക അക്കാദമി അവാർഡും ലഭിച്ചു.  1993-94 ൽ മദ്ധ്യപ്രദേശ് സർക്കാരിന്റെ കാളിദാസ് സമ്മാൻ പുരസ്കാരവും വഭിച്ചിട്ടുണ്ട്.

## ജീവിതരേഖ
1930 ൽ മംഗലാപുരത്ത് ജനിച്ചു. കഥകളി പഠിക്കാനായി കലാമണ്ഡലത്തിലെത്തി. കഥകളി ആചാര്യനായ പട്ടിക്കാംതൊടി രാവുണ്ണിമേനോന്റെ ശിഷ്യയായി. മോഹിനിയാട്ടക്കളരിയിലെ ആദ്യകാല അധ്യാപകനായ കൃഷ്ണപ്പണിക്കരാശാന്റെ കീഴിൽ മോഹിനിയാട്ടവും മീനാക്ഷിസുന്ദരം പിള്ളയിൽ നിന്ന് ഭരതനാട്യവും  പഠിച്ചു. മുംബൈയിലും ബാംഗ്ലൂരിലും കേന്ദ്രീകരിച്ചു പ്രവർത്തിച്ചു. ഇടയ്ക്ക് ശ്രീലങ്ക സന്ദർശിക്കുകയും ഗുരു ഗുണയായുടെ പക്കൽ കാൻഡിയൻ നൃത്തം അഭ്യസിക്കുകയും ചെയ്തു. 
നിരവധി യൂറോപ്യൻ രാജ്യങ്ങളിൽ പര്യടനങ്ങൾ നടത്തി. കലാമണ്ഡലം കല്യാണിക്കുട്ടിയമ്മയുടെ ആത്മകഥയിലും വെമ്പട്ടി ചിന്നസത്യത്തിന്റെ ആത്മകഥയിലും ഇവരെക്കുറിച്ച്പരാമർശമുണ്ട്. ശാന്താറാവുവിന്റെ നൃത്തത്തിന് പ്രകടമായിത്തന്നെ കഥകളിയുടെ സ്വാധീനമുണ്ടെന്ന് കലാവിചക്ഷണർ അഭിപ്രായപ്പെട്ടിരുന്നു. 

28 ഡിസംബർ  2007 ന് ബാംഗ്ലൂരിലെ മല്ലേശ്വരത്ത് അന്തരിച്ചു .

## പുരസ്കാരങ്ങൾ
1971 ൽ പത്മശ്രീയും  1970 ൽ കേന്ദ്ര സംഗീത നാടക അക്കാദമി അവാർഡും ലഭിച്ചു.  1993-94 ൽ മദ്ധ്യപ്രദേശ് സർക്കാരിന്റെ കാളിദാസ് സമ്മാൻ പുരസ്കാരവും വഭിച്ചിട്ടുണ്ട്.
## അവലംബം

## അധിക വായനയ്ക്ക്
* Shanta Rao - Ashish Mohan Khokar
* Remembering the one and only Shanta Rao  
## ഗ്രന്ഥസൂചി
* 

വർഗ്ഗം:1930-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:കഥകളി നടന്മാർ
വർഗ്ഗം:കുച്ചിപ്പുടി കലാകാരന്മാർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മോഹിനിയാട്ടം നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കാളിദാസ് സമ്മാൻ പുരസ്‌കാരം ലഭിച്ചവർ
വർഗ്ഗം:ഭരതനാട്യം നർത്തകിമാർ
ജയിംസ് ഗാർഫീൽഡ്

അമേരിക്കൻ ഐക്യനാടുകളുടെ ഇരുപതാമത്തെ പ്രസിഡന്റായിരുന്നു **ജയിംസ് ഗാർഫീൽഡ് - James Abram Garfield** (നവംബർ 19, 1831 - സെപ്റ്റംബർ 19, 1881) 1881 മാർച്ച് മാസം മുതൽ ആ വർഷം സെപ്റ്റംബറിൽ വെടിയേറ്റ് മരിക്കുന്നതുവരെ അദ്ദേഹം സേവനമനുഷ്ഠിച്ചു. ഒരു പ്രാസംഗികനും അഭിഭാഷകനും ആഭ്യന്തരയുദ്ധ ജനറലുമായിരുന്ന ഗാർഫീൽഡ് യുണൈറ്റഡ് സ്റ്റേറ്റ്സ് ഹൗസ് ഓഫ് റെപ്രസന്റേറ്റീവിൽ ഒമ്പത് തവണ സേവനമനുഷ്ഠിച്ച, പ്രസിഡന്റായി തിരഞ്ഞെടുക്കപ്പെട്ട ഒരേയൊരു സിറ്റിംഗ് അംഗവുമാണ്. പ്രസിഡന്റ് സ്ഥാനത്തേക്ക് സ്ഥാനാർത്ഥിത്വം പ്രഖ്യാപിക്കുന്നതിന് മുമ്പ്, ഒഹായോ ജനറൽ അസംബ്ലി അദ്ദേഹത്തെ യുഎസ് സെനറ്റിലേക്ക് തിരഞ്ഞെടുത്തിരുന്നു - പ്രസിഡന്റായി തിരഞ്ഞെടുക്കപ്പെട്ടപ്പോൾ അദ്ദേഹം ഈ സ്ഥാനം നിരസിച്ചു.

## ആദ്യകാലം
1831 നവംബർ 19 ന്, ഒഹായോ സംസ്ഥാനത്തെ ഇപ്പോൾ മോർലാൻഡ് ഹിൽസിലുള്ള ഓറഞ്ച് ടൗൺഷിപ്പിലെ ഒരു തടികൊണ്ടുള്ള ഭവനത്തിൽ മാതാപിതാക്കളുടെ അഞ്ച് കുട്ടികളിൽ ഇളയവനായി ജെയിംസ് അബ്രാം ഗാർഫീൽഡ് ജനിച്ചു. ഗാർഫീൽഡിന്റെ പൂർവ്വികനായ എഡ്വേർഡ് ഗാർഫീൽഡ് 1630 ഓടെ ഇംഗ്ലണ്ടിലെ വാർവിക്ഷെയറിലെ ഹിൽമോർട്ടണിൽ നിന്ന് മസാച്യുസെറ്റ്സിലേക്ക് കുടിയേറി വ്യക്തിയായിരുന്നു. ന്യൂയോർക്കിലെ വോർസെസ്റ്ററിൽ ജനിച്ച ജെയിംസിന്റെ പിതാവായ അബ്രാം, തന്റെ ബാല്യകാല പ്രണയിനിയായ മെഹിതാബെൽ ബല്ലൂവിനെ വിവാഹം കഴിക്കുന്നതിനായയി ഒഹായോയിലേക്ക് വന്നുവെങ്കിലും അവളുടെ വിവാഹം കഴിഞ്ഞിരുന്നതിനാൽ ന്യൂ ഹാംഷെയറിൽ ജനിച്ച അവളുടെ സഹോദരി എലിസയെ അദ്ദേഹം വിവാഹം കഴിച്ചു. എലിസയുടെയും അബ്രാമിന്റെയും ശൈശവാവസ്ഥയിൽ മരിച്ച ഒരു മകന്റെ പേരാണ് ജെയിംസിന് നൽകപ്പെട്ടത്.

1833 ന്റെ തുടക്കത്തിൽ, അബ്രാമും എലിസ ഗാർഫീൽഡും ഒരു സ്റ്റോൺ-കാംബെൽ പള്ളിയിൽ ചേരാൻ തീരുമാനിച്ചത് അവരുടെ ഇളയ മകന്റെ ജീവിതത്തെ സ്വാധീനിച്ചു. ആ വർഷം അവസാനം അബ്രാം മരണമടഞ്ഞതോടെ ജെയിംസ് ദാരിദ്ര്യത്തിലാണ് വളർന്നത്. ശക്തമായ ഇച്ഛാശക്തിയുള്ള അമ്മയുടെ നേതൃത്വത്തിലുള്ള അദ്ദേഹത്തിന്റെ  കുടുംബം. അമ്മയുടെ പ്രിയപ്പെട്ട കുട്ടിയായിരുന്നു അദ്ദേഹം. ഇരുവരും ജീവിതകാലം മുഴുവൻ അടുപ്പത്തിലായിരുന്നു. എലിസ 1842 ൽ പുനർവിവാഹം കഴിച്ചുവെങ്കിലും താമസിയാതെ തന്റെ രണ്ടാമത്തെ ഭർത്താവായ വാറൻ (അല്ലെങ്കിൽ ആൽഫ്രഡ്) ബെൽഡനെ ഉപേക്ഷിക്കുകയും 1850 ൽ ഒരു അപമാനകരമായ വിവാഹമോചനം ലഭിക്കുകയും ചെയ്തു. ഈ വിഷയത്തിൽ അമ്മയുടെ പക്ഷം ചേർന്ന ജെയിംസ്, 1880 ലെ ബെൽഡന്റെ മരണം തന്റെ ഡയറിയിൽ സംതൃപ്തിയോടെ രേഖപ്പെടുത്തി. തന്റെ വംശപരമ്പരയെക്കുറിച്ചുള്ള അമ്മയുടെ കഥകളും ഗാർഫീൽഡ് ആവോളം ആസ്വദിച്ചു, പ്രത്യേകിച്ച് തന്റെ വെൽഷ് മുതുമുത്തച്ഛന്മാരെയും കേർഫില്ലി കാസിലിലെ നൈറ്റായി സേവനമനുഷ്ഠിച്ച ഒരു പൂർവ്വികനെയും കുറിച്ചുള്ള കഥകളും ഗാർഫീൽഡ് ആസ്വദിച്ചു.

ദരിദ്രനായ അദ്ദേഹം പിതാവിന്റെ മരണത്തോടെ സമപ്രായക്കാരുടെ പരിഹാസത്തിന് പാത്രമായിത്തീർന്നു. ജീവിതകാലം മുഴുവൻ അവഹേളനങ്ങളോട് സംവേദനക്ഷമതയുള്ളവനായി മാറിയ അദ്ദേഹം; അമിതമായ വായനയിലൂടെ ഇത്തരം സാഹചര്യങ്ങളിൽനിന്ന് രക്ഷപ്പെടാൻ ശ്രമിച്ചു. 1847-ൽ 16-ാം വയസ്സിൽ വീട് വിട്ടിറങ്ങിയ അദ്ദേഹത്തിന്, ക്ലീവ്‌ലാൻഡിലെ തുറമുഖത്തുള്ള ഒരേയൊരു കപ്പലിൽ ജോലി ചെയ്യാൻ കഴിഞ്ഞില്ല. പകരം ഗാർഫീൽഡ് ഒരു കനാൽ ബോട്ടിൽ ജോലി കണ്ടെത്തുകയും അത് വലിക്കുന്ന കോവർകഴുതകളെ നിയന്ത്രിക്കുകയും ചെയ്തു. 1880-ൽ ഗാർഫീൽഡിന്റെ പ്രചാരണ ജീവചരിത്രം എഴുതിയപ്പോൾ ഹൊറേഷ്യോ അൾജർ പിന്നീട് അദ്ദേഹത്തിന്റെ ഈ അധ്വാന സാഹചര്യം നല്ല രീതിയിൽ ഉപയോഗിച്ചു.

## കുറിപ്പുകൾ

## അവലംബം

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:1831-ൽ ജനിച്ചവർ
ക്രിസ്റ്റ്യൻ ഗലാനോ

ഇറ്റാലിയൻ ഫുട്ബോൾ കളിക്കാരനാണ് **ക്രിസ്റ്റ്യൻ ഗലാനോ**. (ജ:1 ഏപ്രിൽ 1991) ഇറ്റാലിയൻ ക്ലബ്ബുകളിലെ ബി സീരീസിൽ പെട്ട വിസെൻസെ എന്ന ക്ലബ്ബിനുവേണ്ടി കളിച്ചുവരുന്ന ഗലാനോ ഫുട്ബോൾ ചരിത്രത്തിലാദ്യമായി കളിക്കളത്തിലെ മാന്യതയ്ക്കു നൽകുന്ന ആദ്യ പച്ചക്കാർഡ് നേടുകയുണ്ടായി. ഇറ്റാലിയൻ ലീഗു മത്സരങ്ങളിലാണ് ഇത് ആദ്യമായി ഏർപ്പെടുത്തിയിട്ടുള്ളത്.
മത്സരത്തിനിടെ റഫറി മാർക്കോ മെയ്നാർദി വിസൻസെയ്ക്കനുകൂലമായി കോർണർ കിക്ക് അനുവദിച്ചപ്പോൾ അത് ഗോൾകിക്കാണെന്ന് തിരുത്തിയായിരുന്നു ഗലാനോ മാന്യത തെളിയിച്ചത്.
## പുറംകണ്ണികൾ
* Football.it Profile  
* 
* FIGC  
* UEFA U-19 Profile
## അവലംബം

വർഗ്ഗം:ഇറ്റാലിയൻ ഫുട്ബോൾ കളിക്കാർ
വർഗ്ഗം:1991-ൽ ജനിച്ചവർ
ഇൻസിസിവോസോറസ്

തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ്  **ഇൻസിസിവോസോറസ്**. ചൈനയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത് . പേര് വരുന്നത് ഇവയുടെ മുൻ നിരയിൽ കാണുന്ന ഉളിപ്പല്ല്ലിൽ നിന്നാണ് , ഇവ കരണ്ടുതീനി വിഭാഗങ്ങളുടെ , എന്നും വളർന്നുകൊണ്ടിരിക്കുന്ന ഉളിപ്പല്ലുകൾ പോലെ ഉള്ളതാണ്. കരണ്ടുതീനികളുടെ പോലെ തന്നെ ഈ പല്ലിലും സമാന തേയ്മാനം കാണുന്നുണ്ട് .
സസ്യഭോജിയോ മിശ്ര ഭോജിയോ ആയിരിക്കണം ഇവ എന്ന് കരുതുന്നു.

## ശരീര ഘടന
ഇവയുടെ തലയോട്ടിയുടെ നീളം 10 സെ മീ ആണ് , ഇതാകട്ടെ ഈ വിഭാഗത്തിൽ പെടുന്ന ദിനോസറുകളിൽ ഏറ്റവും പൂർണമായ ദന്തങ്ങളോട് കൂടിയവയാണ് . മറ്റു മണിറാപ്റ്റോറകളെ പോലെ ഇവയ്ക്കും തൂവലുകൾ ഉണ്ടായിരുന്നതായി കരുതുന്നു. ഉദ്ദേശം 1 മീറ്റർ ആണ് ഇവയുടെ നീളം കണക്കാക്കിയിട്ടുള്ളത് .

## ഫോസിൽ
ആദ്യ സ്പെസിമെൻ ആയി കിട്ടിയിട്ടുള്ളത് 2002 -ൽ ഒരു തല മാത്രം ആണ് (IVPP V13326).

## കുടുംബം
മണിറാപ്റ്റോറാ കുടുംബത്തിൽ പെട്ടവയാണ് ഇവ.

## അവലംബം

## പുറത്തേക്കുള്ള കണ്ണികൾ
*sinopix.com  (photo of skull, with skull of juvenile *Liaoceratops* below)
*''Incisivosaurus gauthieri'' at DigiMorph
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ക്രോമോപ്ലാസ്റ്റ്

**ക്രോമോപ്ലാസ്റ്റുകൾ**പ്രത്യേക പ്രകാശസംശ്ലേഷണം നടത്താൻ കഴിവുള്ള യൂക്കാരിയോട്ടുകളിൽ കാണപ്പെടുന്നതും, വർണ്ണവസ്തുക്കൾ  നിർമ്മിക്കുന്നതിനും സംഭരിക്കുന്നതിനും കാരണമായതുമായ ഭിന്നഗുണ കോശാംഗങ്ങൾ ആയ പ്ലാസ്റ്റിഡുകൾ ആകുന്നു. സഹജീവനം നടത്തുന്ന പ്രോകാര്യോട്ടുകളിൽനിന്നും, ഹരിതകണം, ശ്വേതകണം തുടങ്ങിയ മറ്റ് എല്ലാ പ്ലാസ്റ്റിഡുകൾ പോലെ ഇവയും ഉദ്ഭവിച്ചുവെന്ന് സഹജീവനോദ്ഭവ സങ്കല്പനം (Symbiogenesis അല്ലെങ്കിൽ Endosymbiotic theory)പറയുന്നു. 
## താരതമ്യം ചെയ്യുക

*പ്ലാസ്റ്റിഡുകൾ
**ക്രോമോപ്ലാസ്റ്റ് and എറ്റിയോപ്ലാസ്റ്റ്
**Chromoplast
**ശ്വേതകണം
***അമൈലോപ്ലാസ്റ്റ്
***എലൈയോപ്ലാസ്റ്റ്
***പ്രോട്ടീനോപ്ലാസ്റ്റ്

## അവലംബം
ഐ.ഇ.ഡി

[ലഘുചിത്രം|ഐ  ഇ  ഡി  ഉണ്ടാക്കാനായി ഉപയോഗിച്ച വസ്തുക്കൾ ([ഇറാഖ് പോലീസ്  ബാഗ്ദാദിൽ ൨൦൦൫ നവംബറിൽ പിടിച്ചെടുത്തത് ) ]]
ഐ.ഇ.ഡി എന്നതുകൊണ്ട് ഉദ്ദേശിക്കുന്നത് തത്ക്ഷണം തയ്യാറാക്കപ്പെട്ട സ്‌ഫോടക ഉപകരണം എന്നതാണ്.(Improvised  Explosive Device )ഇതിനു  റോഡ് സൈഡ് ബോംബ് എന്നും പേരുണ്ട് .പരമ്പരാഗതമായ യുദ്ധ ഉപകരണങ്ങളിൽ നിന്ന് വ്യത്യസ്തമാണ് ഇതിന്റെ ഉപയോഗം.

ഐ ഇ ഡി കൾ  കൂടുതലും തീവ്രവാദികളാണ് ഉപയോഗിച്ച് വരുന്നത് .ഒളിപ്പോരിലും കമാൻഡോ ഓപ്പറേഷനുകളിലും ഇത് ഉപയോഗിക്കാറുണ്ട്.തമിഴ് പുലികൾ ശ്രീലങ്കൻ സൈന്യത്തിന് നേരെ വ്യാപകമായി ഐ ഇ ഡി കൾ  ഉപയോഗിച്ചിരുന്നു 

## References
http://www.globalsecurity.org/military/intro/ied.htm 

വർഗ്ഗം:സ്ഫോടകവസ്തുക്കൾ
വർഗ്ഗം:പുതുമുഖലേഖനം